
	转谞讗 诪讛 砖讗讬谉 讻谉 讘转讜专讛. 驻讬专讜砖 砖讗讬谉 拽讜专讗 讗诇讗 讗讞讚 诪讻讗谉 拽砖讬讗 诇诪讛 砖驻讬专砖 专讘讬谞讜 诪砖讜诇诐 讘驻专拽 拽诪讗 讚讘讘讗 讘转专讗 (讚祝 讟讜. 讜砖诐) 讜讘讛拽讜诪抓 专讘讛 (诪谞讞讜转 讚祝 诇: 讜砖诐) 讚砖诪讜谞讛 驻住讜拽讬诐 砖讘转讜专讛 讬讞讬讚 拽讜专讗 讗讜转谉 驻讬专讜砖 讬讞讬讚 拽讜专讗 讗讜转谉 砖诇讗 讬拽专讗 砖诇讬讞 爪讘讜专 注诪讜 讘驻专砖转 讜讬注诇 诪砖讛 讻砖讞讜转诪讬谉 讗转 讛转讜专讛 讜拽砖讬讗 砖讛专讬 讘讬诪讬讛诐 诇讗 讛讬讛 砖诇讬讞 爪讘讜专 拽讜专讗 注诪讛诐 讻讚讗诪专 讛讻讗 讜注讻砖讬讜 谞诪讬 诇讗 讛转拽讬谞讜 讗诇讗 砖诇讗 诇讘讬讬砖 诪讬 砖讗讬谉 讬讜讚注 诇拽专讜转 诇讻讱 谞专讗讛 讻诪讜 砖驻讬专砖 专砖''讬 讘讛拽讜诪抓 讬讞讬讚 拽讜专讗 讗讜转谉 诇讘讚讜 讜诇讗 讬讛讬讜 砖谞讬诐 诪驻住讬拽讬谉 讜拽讜专讗讬谉 讘讗讜转谉 砖诪讜谞讛 驻住讜拽讬诐 砖诪转讞讬诇讬谉 诪讜讬注诇 诇驻讬 砖讛讜讗 转讞讬诇转 讛驻专砖讛: 讜讘诪讙讬诇讛 讗驻讬诇讜 注砖专讛 拽讜专讬谉 讜注砖专讛 诪转专讙诪讬谉. 专砖''讬 诪讜讞拽 诪转专讙诪讬谉 诇驻讬 砖讗讬谉 诪转专讙诪讬谉 转专讙讜诐 讘讻转讜讘讬诐 讜讘讞谞诐 诪讞拽讜 讚讜讚讗讬 讬砖 转专讙讜诐 讗讘诇 诇讗 注砖讗讜 讬讛讜谞转谉 讗诇讗 诪讬诪讬 讛转谞讗讬诐 谞注砖讛.: 讻谞讙讚 转讜专讛 谞讘讬讗讬诐 讜讻转讜讘讬诐. 拽砖讛 讚讛讗 诇拽诪谉 (讚祝 讻讙.) 讗诪专 讻谞讙讚 砖讜诪专讬 讛住祝 讜讬''诇 讚讛转诐 诇讗 讛讜讬 注讬拽专 讛转拽谞讛 讚讛讗 诇讗 转拽谞讜 讗专讘注讛 讻谞讙讚 讛讗 砖诇砖讛 砖讜诪专讬 讛住祝 讜住专讬住 讗讞讚 讜讗讬转讗 讘讬专讜砖诇诪讬 讗讬讻讗 住专讬住 讗讞讚 砖讬讜砖讘 讜诪转专抓 讛讛诇讻讜转 讜诪注诪讬讚谉 注诇 注拽专谉 讜讗驻''讛 诇讗 转拽谞讜 讻谞讙讚讜 砖''诪 讚注讬拽专 讛转拽谞讛 诇讗 讛讬转讛 讗诇讗 讻谞讙讚 转讜专讛 讜谞讘讬讗讬诐 讜讻转讜讘讬诐: 讗讬谉 驻讜讞转讬谉 诪注砖专讛 驻住讜拽讬诐 讘讘讛讻''谞. 讜讗''转 讜讛专讬 驻专砖转 注诪诇拽 讚诇讬讻讗 讗诇讗 转砖注讛 驻住讜拽讬诐 讬''诇 讚砖讗谞讬 驻专砖转 注诪诇拽 讚住讬讚专讗 讚讬讜诪讗 讛讜讗 讜诪驻住讬拽 注谞讬谞讗 讘讬讛 讜诪砖''讛 讗讬谉 诇讞讜砖 讚讛讻讬 谞诪讬 讗诪专讬谞谉 诇拽诪谉 (讚祝 讻讙.) 讚讗讬谉 诪驻讟讬专讬谉 驻讞讜转 诪讻''讗 驻住讜拽讬诐 讜讛讬讻讗 讚住诇讬拽 注谞讬讬谞讗 拽讜专讬谉 砖驻讬专 讘驻讞讜转:





专讘讬谞讜 讞谞谞讗诇

转谞讗 诪讛 砖讗讬谉 讻谉 讘转讜专讛: 转"专 [讘转讜专讛] 讗讞讚 拽讜专讗 讜讗讞讚 诪转专讙诐 讜讘诇讘讚 砖诇讗 讬讛讜 砖谞讬诐 拽讜专讬谉 讗讜 砖谞讬诐 诪转专讙诪讬谉. 讜讘谞讘讬讗 讗讞讚 拽讜专讗 讜砖谞讬诐 诪转专讙诪讬谉 讜讘诇讘讚 砖诇讗 讬讛讜 砖谞讬诐 拽讜专讬谉. 讜讘讛诇诇 讜讘诪讙讬诇讛 讗驻讬' 注砖专讛 拽讜专讬谉 讜注砖专讛 诪转专讙诪讬谉 讬爪讗讜. 诪"讟 讻讗谉 讚讞讘讬讘讗 诇讛讜 诪讻讜讜谞讬 讚注转讬讬讛讜:



诪拽讜诐 砖谞讛讙讜 诇讘专讱 讬讘专讱 讛谞讬 诪讬诇讬 诇讗讞专讬讛 讗讘诇 诇驻谞讬讛 诪爪讜讛 诇讘专讱. 讚拽讬"诇 讻诇 讛诪爪讜转 诪讘专讱 注诇讬讛谉 注讜讘专 诇注砖讬讬转谉.



讜驻专砖谉 讚讛讗讬 注讜讘专 诇讬砖谞讗 讚讗拽讚讜诪讬 讛讜讗 讻讚讻转讬讘 讜讬诇讱 讜讬注讘专 讗转 讛讻讜砖讬.



讜诪讘专讱 诇驻谞讬讛 诪谞"讞 住讬诪谉. 讜诇讗讞专讬讛 诪讘专讱 讛讗诇 讛专讘 讗转 专讬讘谞讜 讜讛讚谉 讗转 讚讬谞谞讜 讜讙讜' 讜讞讜转诐 讘专讜讱 讛谞驻专注 诇讬砖专讗诇 诪讻诇 爪专讬讛诐 讛讗诇 讛诪讜砖讬注:



诪转谞讬' 讘砖谞讬 讜讘讞诪讬砖讬 讜讘诪谞讞讛 讘砖讘转 拽讜专讬谉 讙' 讗讬谉 驻讜讞转讬谉 讜讗讬谉 诪讜住讬驻讬谉 注诇讬讛谉 讜讗讬谉 诪驻讟讬专讬谉 讘谞讘讬讗. 讜讛谞讬 讙' 讻谞讙讚 讻讛谞讬诐 诇讜讬诐 讜讬砖专讗诇讬诐.



讗讬谉 驻讜讞转讬谉 诪注砖专讛 驻住讜拽讬诐 讘讘讛讻"谞 讜讬讚讘专 注讜诇讛 诪谉 讛诪谞讬谉 讜讛谞讬 注砖专讛 讻谞讙讚 讬' 讛讚讘专讜转 砖谞讗诪专 诇诪砖讛 讘住讬谞讬. 专' 讬讜讞谞谉 讗讜诪专 讻谞讙讚 注砖专讛 诪讗诪专讜转 砖讘讛谉 谞讘专讗 讛注讜诇诐. 讜讘专讗砖讬转 谞诪讬 诪讗诪专 讛讜讗 砖谞讗诪专 讘讚讘专 讛' 砖诪讬诐 谞注砖讜.



讗诪专 专讘讗 专讗砖讜谉 砖拽专讗 讗专讘注讛 诪砖讜讘讞. 讚转谞讬讗 讗诪专 专' 讬讜住讬 诇诪讛 讛讬讛 讻转讜讘 讘拽讜驻讜转 砖转讜专诪讬谉 讘讛谉 讗转 讛诇砖讻讛 讗' 讘' 讙' 诇讬讚注 讗讬讝讛 诪讛谉 谞转专诪讛 专讗砖讜谉 砖诪爪讜讛 讘专讗砖讜谉 驻讬' 讛拽讜驻讛 砖讛讬讛 讻转讜讘 讘讛 讗诇祝 讛讬讗 讛讬转讛 专讗砖讜谞讛 讜诪谉 讛砖拽诇讬诐 砖讘转讜讻讛 拽讜谞讬谉 讛拽专讘谞讜转 讜诪拽专讬讘讬谉 注讚 砖讬砖诇诪讜 讜注讜讚 诪谉 讛砖谞讬讛 讜讗讞专讬讛 注讚 讛砖诇讬砖讬转.



讗诪爪注讬 诪砖讜讘讞 诪谉 讛诪谞讜专讛: 讗讞专讜谉 诪砖讜讘讞 诪注诇讬谉 讘拽讜讚砖 讜诇讗 诪讜专讬讚讬谉. 砖讬讘讞 专讘 驻驻讗 诇专讗砖讜谉 砖拽专讗 讚'. 讛驻讜转讞 讜讛讞讜转诐 讘转讜专讛 诪讘专讱 诇驻谞讬讛 讜诇讗讞专讬讛.



讗讜拽讬诪谞讗 讙讝讬专讛 诪砖讜诐 讛谞讻谞住讬诐 讜诪砖讜诐 讛讬讜爪讗讬诐 讚讗讬 诇讗 讙讝讬专讛 讛驻讜转讞 诪讘专讱 诇驻谞讬讛 讜讞讜转诐 诇讗讞专讬讛 讘诇讘讚 讘专"讞 讜讘讞讜砖"诪 拽讜专讗 讚' 讜诪讬讘注讬讗 诇谉 驻专砖转 爪讜 砖讛讬讗 讞' 驻住讜拽讬诐 讛讗讬讱 讬拽专讗讜 讗讜转讛 讙' 讘谞讬 讗讚诐 讻讜'.





专诪讘"谉

讘注讗 诪讬谞讬讛 注讜诇讗 讘专 专讘 诪专讘讗 驻专砖转 专讗砖 讞讜讚砖 讻讬爪讚 拽讜专讬谉 讗讜转讛 爪讜 讗转 讘谞讬 讬砖专讗诇 讚诇讗 讛讜讬讗 讗诇讗 转诪谞讬讗 驻住讜拽讬 讛讬讻讬 谞讬注讘讚 诇讬拽专讜 转专讬谉 转诇转讗 驻住讜拽讬 驻砖讜 诇讛讜 转专讬谉 讜讗讬谉 诪砖讬讬专讬谉 讘驻专砖讛 驻讞讜转 诪砖诇砖讛 驻住讜拽讬诐 .  驻讬' 讚拽讬"诇 诇拽诪谉 讻专' 转谞讞讜诐 讗"专 讬讛讜砖注 讘谉 诇讜讬 讚讗诪专 讗讬谉 诪砖讬讬专讬谉 讘驻专砖讛 驻讞讜转 诪砖诇砖讛 驻住讜拽讬诐 讙讝讬专讛 诪砖讜诐 讛讬讜爪讗讬谉 砖诪讗 讬爪讗讜 讘讬谉 讙讘专讗 诇讙讘专讗 讬讗诪专讜 讝讛 砖拽专讗 诇诪讛 砖讬讬专 砖谞讬诐 驻住讜拽讬诐 讘驻专砖' 讝讜 讜讚讗讬 诇拽专讜讗 讗讞专 讛谞讬讞 讗讜转谉 讜讚注转谉 诇讛驻住讬拽 讘专讗砖 讛驻专砖讛 砖讗诇诪诇讗 讛讬讛 讚注转谉 砖讬拽专讗 讛讜讗 讗讞专讬讜 诪驻专砖讛 讗讞专转 讛讬讛 讝讛 讙讜诪专 讘驻专砖转讜 讗诇讗 讘住讜祝 讛驻专砖讛 讬谞诪讬专 讛讘讗 讗讞专讬讜 讜讬讘讗 诇讜诪专 砖拽讜专讬谉 讘转讜专讛 驻讞讜转 诪砖诇砖讛 驻住讜拽讬诐. 讜讗注"驻 砖讬"诇 砖诇讗 讗诪专讜 诇拽诪谉 讗讬谉 诪砖讬讬专讬谉 讗诇讗 讘诪拽讜诐 砖讗驻砖专 砖讬砖 砖拽讜专讬谉 讘住讜祝 讛驻专砖讛 讗讘诇 讻讗谉 讛讚讘专 讬讚讜注 砖爪专讬讻讬谉 讛砖谞讬诐 诇讙诪讜专 注讜讚 砖转讬 驻专砖讬讜转 讜讬讜转专 诪砖诇砖讛 驻住讜拽讬诐 砖讬砖 诇讻诇 讗讞讚 讜讗讞讚 诪"诪 讻讬讜谉 砖诇讗 讙诪专 讝讛 讛驻专砖讛 砖注讚讬讬谉 讬砖 专讬讜讞 诇砖谞讬诐 讛讘讗讬诐 讗讞专讬讜 讬讘讗讜 诇讬讚讬 讟注讜转 讘讻讱 讛讬诇讻讱 诇讗 讗驻砖专. 



讗诇讗 诇讬拽专讜 转专讬 讗专讘注讛 讗专讘注讛 讘讬讜诐 讛砖讘转 讚讛讜讬谉 转专讬谉 驻住讜拽讬 讜讘专讗砖讬 讞讚砖讬讻诐 讚讛讜讜 讞诪砖讛 讛讬讻讬 谞讬注讘讚 讬拽专讗 讛砖诇讬砖讬 转专讬 诪驻专砖转 讘讬讜诐 讛砖讘转 讜讞讚 诪驻专砖转 讜讘专讗砖讬 讞讚砖讬讻诐 讗讬谉 诪转讞讬诇讬谉 讘驻专砖讛 驻讞讜转 诪讙' 驻住讜拽讬诐.  驻讬' 讚拽讬"诇 讻讬砖 讗讜诪专讬诐 讜讙讝专讛 诪砖讜诐 讛谞讻谞住讬谉 讻砖讬专讗讜 讛专讘讬注讬 诪转讞讬诇 讘驻住讜拽 砖谞讬 砖讘驻专砖讛 讗讜 砖讬诪爪讗讜 讛砖诇讬砖讬 拽讜专讗 讗讜转讜 讜讙讜诪专 讘讜 讬讗诪专讜 诇讗 拽专讗 诪诪谞讛 讗诇讗 驻住讜拽 讗讞讚 砖讗诐 拽专讗 诪诇驻谞讬讜 讘驻专砖讬讜转 砖诇 诪注诇讛 诇诪讛 讛转讞讬诇 讘驻专砖讛 讝讜 诪砖讜诐 驻住讜拽 讗' 讜讛诇讗 讬砖 专讬讜讞 诇诪注诇讛 诇拽专讜转 砖诇砖讛 注讚 住讜祝 讛驻专砖讛. 
讜讗"转 讗"讻 驻专砖讛 拽讟谞讛 砖诇 砖谞讬 驻住讜拽讬诐 诇讗 讬拽专讗谞讛 讘讘讬转 讛讻谞住转 砖诪讗 讬讗诪专讜 讘讛 讛转讞讬诇 讜讘讛 住讬讬诐 讝讜 讗讬谞讛 转讬诪讛 讚讛转诐 诪讛 讬专讗讜 诇讜诪专 讻谉 讗讘诇 讘讻讗谉 讚专讱 讛拽讜专讗讬谉 诇住讬讬诐 讘住讜祝 驻专砖讛 讜诇讛转讞讬诇 讘专讗砖讜谞讛 讜讻讗谉 讻讬讜谉 砖讬砖 专讬讜讞 诇诪注诇讛 讜专讜讗讬谉 讝讛 诪转讞讬诇 讘驻住讜拽 砖谞讬 讬讗诪专讜 诪转讞诇讛 拽专讗 讝讛 砖诇驻谞讬讜 驻住讜拽 讗' 讜讬爪讗 讘讜 讜讬讘讗 诇讬讚讬 讟注讜转 讘讻讱 讛讬诇讻讱 诇讗 讗驻砖专.





专砖讘"讗

讛讻讬 讙专住讬谞谉: 讜讘诪讙讬诇讛 讗驻讬诇讜 注砖专讛 拽讜专讬谉 讜注砖专讛 诪转专讙诪讬谉.  讜专砖"讬 讝"诇 诪讞拽 诪转专讙诪讬谉, 诪砖讜诐 讚讗诪专讬谞谉 讘驻讬专拽讗 拽诪讗 (诇注讬诇 诪讙讬诇讛 讙, 讗) 讚讗讬谉 转专讙讜诐  讘讻转讜讘讬诐 诪砖讜诐 讚讗讬转 讘讬讛 拽抓 诪砖讬讞. 讜诇讬转讗, 讚讬讜谞转谉 讘谉 注讜讝讬讗诇 讛讜讗 砖谞诪谞注  诇注砖讜转讜 讻讬讜谉 砖诇讗 谞讬转谉 诇讜 专砖讜转 诇转专讙诐 讚谞讬讗诇 讚讗讬转 讘讬讛 拽抓 诪砖讬讞 讗讘诇 转谞讗讬诐  讗讞专讬诐 转专讙诪讜 讻诇 讛讻转讜讘讬诐  讞讜抓 诪讚谞讬讗诇, 讜讻讚讻转讘讬谞谉 诇注讬诇 (砖诐 讚"讛 讘讬拽砖).  讜讘讛讚讬讗 转谞讬讗 讘转讜住驻转讗 (驻"讘 讛"讘) 拽专讗讛 讘讬谉 注讜诪讚 讘讬谉 讬讜砖讘 讘讬谉 诪讜讟讛 讛注诪讬讚 诇讛  转讜专讙诪谉 讬爪讗, 讜转谞讬讗 (砖诐 驻"讙 讛讬"讙) 讜讘诪讙讬诇讛 讗讞讚 拽讜专讗 讜讗讞讚 诪转专讙诐 讗讞讚 拽讜专讗  讜砖谞讬诐 诪转专讙诪讬谉 砖谞讬诐 拽讜专讬谉 讜讗讞讚 诪转专讙诐 砖谞讬诐 拽讜专讬谉 讜砖谞讬诐 诪转专讙诪讬谉 注讚 讻讗谉,  讜讬砖 诇讱 诇砖讘砖 讘讻诇 讛住驻专讬诐 讻讜诇讬 讛讗讬 .
讬专讜砖诇诪讬 (驻"讚 讛"讗 注讬"砖):  讜讗诪专 专' 诪诪讛 讚讗谞谉 讞诪讜谉 专讘谞讬谉 讚谞驻拽讬谉 诇转注谞讬转讗 讜拽专讬讬 讜诇讗 诪转专讙诪讬谉 讛讚讛 讗诪专讛  砖讗讬谉 讛转专讙讜诐 诪注讻讘, 讗诪专 专' 讬讜谞讛 讗注"讙 讚转讬诪专 讗讬谉 讛转专讙讜诐 诪注讻讘 讟注讛 诪讞讝讬专讬谉  讗讜转讜. 专' 讬讜谞讛 讜专' 讬专诪讬讛 讞讚 诪讞讝专 诪谞讗 讜讞讚 诪讞讝专 驻讟讬专讬谉 注诐 讬专拽讜谞讬谉 讚讬诪专  驻讟讬专讬谉 注诐 诪专讜专讬谉 讜诇讗 讬讚注讬谉 诪讗谉 讗诪专 讚讗 讜诪讗谉 讗诪专 讚讗, 诪谉 讚诪专 专' 讬讜谞讛 诪讛讜  诇讛讘讬讗 讘转诪讞讜讬谉 砖诇 讻住祝 讛讜讬 讗讜诪专 讚讬 诪讞讝专 诪谞讗 讚讬诪专 住诇讗, 专' 驻谞讞住 诪讞讝专  驻讟讬诪讬谉 讘谞讬 转讜专讬谉 讚讬诪专 转讜专讬谉 讘谞讬 转讜专讬谉.



诪转谞讬': 讘砖谞讬 讜讘讞诪讬砖讬 讜讘砖讘转 讘诪谞讞讛  拽讜专讬谉 砖诇砖讛 讜讻讜' 讜讗讬谉 诪驻讟讬专讬谉 讘谞讘讬讗. 讜讛拽砖讛 专讘讬谞讜 转诐 讝"诇 诪讚讗诪专讬谞谉  讘驻专拽 讘诪讛 诪讚诇讬拽讬谉 (砖讘转 讻讚, 讗) 讗诪专 专讘 讗讞讚讘讜讬 讘专  诪转谞讛  讗诪专 专讘 讬讜诐 讟讜讘 砖讞诇 诇讛讬讜转 讘砖讘转 讛诪驻讟讬专  讘谞讘讬讗 讘诪谞讞讛 讗讬谞讜 诪讝讻讬专 砖诇 讬讜诐 讟讜讘 砖讗诇诪诇讗 砖讘转 讗讬谉 谞讘讬讗  讘诪谞讞讛 讘讬讜诐 讟讜讘, 讗诇诪讗 讘砖讘转 讗驻讬诇讜 讘诪谞讞讛 诪驻讟讬专讬谉 讘谞讘讬讗. 讜转讬专抓 讛讜讗 讝"诇  讚谞讘讬讗 讚讛转诐 讛讬讬谞讜 讻转讜讘讬诐 讜讻讚讗诪专讬谞谉 讘讻诇 讻转讘讬 讛拽讚砖 (砖诐 拽讟讝, 讘) 讘谞讛专讚注讗  驻住拽讬 住讬讚专讗 讘讻转讜讘讬 讘诪谞讞转讗 讘砖讘转讗 讜诇讗 讘讬讜诐 讟讜讘. 讜讗讬谞讜 诪讞讜讜专 讚讛讬讗讱 拽讜专讗  讗讜转诐 谞讘讬讗 讜讗讬谞谉 谞拽专讗讬谉 讻谉 讘砖讜诐 诪拽讜诐, 讜讛讛讬讗 谞诪讬 讚讻诇 讻转讘讬 讛拽讚砖 讗讬讻讗  诇驻专讜砖讬 讚诇讗 驻住拽讬 诇讬讛 讘讗驻讟专转讗 拽讗诪专 讗诇讗 讘讚专砖讗 讜讻讚诪讜讻讞 讛转诐 讟驻讬 .  讗诇讗 讘砖讘转 讜讘讬讜诐 讟讜讘 讘讘拽专 讛讜讬 转拽谞转 讞讻诪讬诐  拽讘讜注讛 诇讗驻讟讜专讬 讘谞讘讬讗 讗讘诇 讘诪谞讞转讗 诇讬讻讗 讞讬讜讘讗 讜诪讬讛讜 讗讬 讘注讜 诇讗驻讟讜专讬 砖驻讬专  讚诪讬, 讜诪拽讜诪讜转 诪拽讜诪讜转 讬砖, 讬砖 砖诪驻讟讬专讬谉 讘诪谞讞转讗 讚砖讘转讗 讜讬砖 砖讗讬谉 诪驻讟讬专讬谉, 讜讛转诐  讛讻讬 拽讗诪专 讗驻讬诇讜 讘诪拽讜诐 砖谞讛讙讜 诇讛驻讟讬专 讘砖讘转 讘诪谞讞讛 诇讗 谞讛讙讜 讻谉 讘讬讜诐 讟讜讘 讜讛诇讻讱  讗讬谞讜 诪讝讻讬专 砖诇 讬讜诐 讟讜讘. 讜讻谉 讛砖讬讘 专讘讬谞讜 讛讗讬讬 讙讗讜谉 讝"诇 砖诪谞讛讙讜转 讞诇讜拽讜转 讛谉,  讜注讚讬讬谉 讬砖 讘驻专住 讜诪讚讬 讛驻讟专讜转 讬讚讜注讜转 讘砖讘转 讘诪谞讞讛 诇讻诇 讛砖谞讛 讻讜诇讛.
讜讘诪拽爪转  讛住驻专讬诐 砖讘砖讜 讗讜转讛 讙讬专住讗 砖讘驻专拽 讘诪讛 诪讚诇讬拽讬谉 诪讚讜讞拽 拽讜砖讬讗 讝讜 讜讛讙讬讛讜 讬讜诐  讛讻驻讜专讬诐 砖讞诇 诇讛讬讜转 讘砖讘转, 讜讟注讜转 讛讜讗 讜讻诪讜 砖讗转讛 诇诪讚 诪讚讘专讬 讛讙讗讜谉 讝"诇. 讜讗祝  专砖"讬 讝"诇 讻讱 讛讜讗 讙讜专住 砖诐, 讜讻转讘 诪爪讗转讬 讘转砖讜讘讜转 讛讙讗讜谞讬诐 讝"诇 砖讛讬讜 专讙讬诇讬谉  诇拽专讜转 讘谞讘讬讗 讘诪谞讞讛 讘砖讘转 注砖专讛 驻住讜拽讬诐 讜讘讬诪讬 驻专住讬讬诐 讙讝专讜  砖诪讚 砖诇讗 诇注砖讜转 讻谉 讜讻讬讜谉 砖谞住转诇拽讜 谞住转诇拽讜 注讚  讻讗谉 诇砖讜谞讜, 讗注"驻 砖讛讜讗 拽砖讛 砖转讛讗 讛诪砖谞讛 诪讚讘专转 讘诇讗讞专 讙讝讬专讛 讜讚讘专讬 专讘 讘拽讜讚诐  诇讻谉.



讛驻讜转讞 讜讛讞讜转诐 诪讘专讱 诇驻谞讬讛  讜诇讗讞专讬讛. 讜讛讗 讚诪讛讚专 讜转谞讬 讛讻讬 讘诪转谞讬转讬谉 讙讘讬 专讗砖 讞讚砖 讜诪讜注讚 讜讛讚专 转谞讬  讙讘讬 砖讘转 讜讬讜诐 讟讜讘 讜讬讜诐 讛讻驻讜专讬诐, 诪砖讜诐 讚住诇拽讗 讚注转讱 讗诪讬谞讗 讻讬讜谉 讚讟驻讬 诇讬讛  诪讬诇转讗 诪讞讘专讬讛 讗祝 讛拽讜专讬谉 讻讜诇谉 讬讛讜谉 诪讘专讻讬谉 诇驻谞讬讛 讜诇讗讞专讬讛 拽讗 诪砖诪注 诇谉  讚诇讗.



讙诪专讗: 讗讬谉 驻讜讞转讬谉 诪注砖专讛 驻住讜拽讬诐 讘讘讬转 讛讻谞住转. 讜讗诐 转讗诪专  讜讛讗 讗讬讻讗 驻专砖转 注诪诇拽 (砖诪讜转 讬讝, 讞-讟讝) 讚诇讬讻讗 讗诇讗 转砖注讛, 讜讛讗 讗讬讻讗 讘诪注诪讚讜转  讘专讗砖讬转 讜讬讛讬 专拽讬注 讜讬拽讜讜 讛诪讬诐 讚诇讬讻讗 讗诇讗 转诪谞讬讗 转诪谞讬讗  驻住讜拽讬. 讗讬讻讗 诇诪讬诪专 讚砖讗谞讬 讛转诐 (转注谞讬转 讻讜, 讗) 讚住诇讬拽 注谞讬谞讗  讜讛讬讬谞讜 住讚专讜 砖诇 讬讜诐 讜诇讗 讞讝讜 诇诪拽专讬 砖诇讗 讘住讚专讜 砖诇 讬讜诐 诇讗砖诇讜诪讬 诇讘讬 注砖专讛,  讜讻讚讗诪专讬谞谉 诇拽诪谉 (诪讙讬诇讛 讻讙, 讗) 讙讘讬 讛诪驻讟讬专 讘谞讘讬讗 诇讗 讬驻讞讜转 诪注砖专讬诐 讜讗讞讚 驻住讜拽讬诐  讜讗拽砖讬谞谉 (砖诐 注诪讜讚 讘) 讜讛讗 讗讬讻讗 注讜诇讜转讬讻诐 住驻讜 注诇  讝讘讞讬讻诐 讚诇讬讻讗 注砖专讬诐 讜讞讚 讜驻专拽讬谞谉 砖讗谞讬  讛转诐 讚住诇讬拽 注谞讬谞讗. 讜讘讬专讜砖诇诪讬 (驻"讚 讛"讘 注讬"砖) 注讘讚讬 诇讛 讘注讬讗, 讚讙专住讬谞谉 讛转诐 注诇  讛讗 讜讛讗 转谞讬谞谉 (转注谞讬转 讻讜, 讗) 讘讬讜诐 讛专讗砖讜谉 讘专讗砖讬转 讜讬讛讬 专拽讬注 (讘专讗砖讬转 讗,  讗-讞) 讜讛讗 诇讬转 讘讛讜谉 讗诇讗 转诪谞讬讗, 专' 讗讬讚讬 讗诪专 讗讬转驻诇讙讜谉 讻讛谞讗 讜讗住讬 讞讚 讗诪专 讞讜讝专  讜讞讚 讗诪专 讞讜转讱 诪谉 讚诪专 讞讜讝专 讞讜讝专 砖谞讬 驻住讜拽讬诐 讜诪谉 讚诪专 讞讜转讱 讜讬讛讬 注专讘 讜讬讛讬  讘拽专 (砖诐 驻住讜拽 讛 讜-讞) 讬驻住讜拽 讘驻谞讬 注爪诪讜, 讜讛讗 转谞讬谞谉 (转注谞讬转  砖诐) 讘砖谞讬 讬讛讬 专拽讬注 讜讬拽讜讜 讛诪讬诐 (讘专讗砖讬转 砖诐 讜-讬讙) 诪谉  讚诪专 讞讜讝专 砖谞讬 驻住讜拽讬诐 讜诪谉 讚诪专 讞讜转讱 讗驻讬诇讜 讞讜转讱 讗讬谉 讘讜, 讛转讬讘 专' 驻诇讬驻讬 讘专  驻专讜讟讛 拽讜诪讬 专' 讬讜谞讛 讛专讬 驻专砖转 注诪诇拽 讗诪专 诇讬讛 砖谞讬讬讛 讛讬讗 砖讛讬讗 住讚专讜 砖诇  讬讜诐.



讜诇讬拽专讜 转专讬 诪讛讗 讜讞讚 诪讛讗  讗讬谉 诪转讞讬诇讬谉 讘驻专砖讛 驻讞讜转 诪砖诇砖讛 驻住讜拽讬诐. 驻讬专讜砖: 讻讬砖 讗讜诪专讬诐 讚诇拽诪谉 (诪讙讬诇讛 讻讘,  讗) 讙讝讬专讛 诪砖讜诐 讛谞讻谞住讬谉, 砖诪讗 讬讻谞住讜 讘砖注讛 砖诪转讞讬诇 讛专讘讬注讬 讜讬讗诪专讜 讻讬讜谉 砖讝讛  诪转讞讬诇 讘驻住讜拽 砖谞讬 砖诇 转讞讬诇转 讛驻专砖讛 砖诪注 诪讬谞讛 砖讛驻住讜拽 讛专讗砖讜谉 诇讘讚讜 拽专讗 讛拽讜专讗  砖诇驻谞讬讜 砖讗诇诪诇讗 讻谉 诪驻谞讬 诪讛 诇讗 住讬讬诐 讛拽讜专讗 讛专讗砖讜谉 讘住讜祝 讛驻专砖讛 砖诇 诪注诇讛 讜诇诪讛  诇讜 诇讛转讞讬诇 讘驻住讜拽 讗讞讚 砖诇 驻专砖讛 讝讜, 讜讛讜讗 讛讚讬谉 讜讛讜讗 讛讟注诐 诇谞讻谞住讬谉 讘砖注讛 砖讬拽专讗  讛砖诇讬砖讬 讗讜转讜 驻住讜拽 专讗砖讜谉 砖诇 驻专砖讛 讝讜 砖讬讗诪专讜 讻谉.





专讬讟讘"讗

讙诪' 讛讗 讚转谞谉 拽专讗讛 讗' 拽专讗讜讛 讘' 讬爪讗讜 转谞讗 诪砖"讻 讘转讜专讛 讜讛讗讬 讚讬谞讗 讚谞讛讬讙讬谉 砖讛注讜诪讚 诇拽专讗 讘转讜专讗 拽讜专' 注诪讜 砖"抓 转拽讜谉 专讘谞谉 讛讻讬 讻讚讬 砖诇讗 诇讘讬讬砖 诪讬 砖讗讬谞讜 讬讜讚注 讜讻讚讗诪专讬谞谉 讘诪住讻转 讘讬讻讜专讬' 讙讘讬 诪拽专讗 讘讬讻讜专讬' 讘专讗砖讜谞讛 诪讬 砖讛讬讛 讬讜讚注 诇拽专讜转 拽讜专讗 砖诇讗 讛讬讛 讬讜讚注 诇拽专讜' 诪拽专讬谉 讗讜转讜 讛讬讜 注诪讬 讛讗专抓 诪转讘讬讬砖讬谉 讜转拽讬谞讜 砖讬讛讜 诪拽专讬诐 讗转 讻诇诐:



讙"讛 讘讛诇诇 讜讘诪讙诇讛 讗驻讬' 讬' 拽讜专讬谉 讜讬' 诪转专讙诪讬谉 讜拽"诇 诇专砖"讬 讝"诇 砖讗讬谉 转专讙讜' 讘讻转讜讘讬诐 讛讗 驻专讬砖谞' 讘驻"拽 讚讬讜谞转谉 讘谉 注讜讝讬讗诇 诇讗 转专讙诐 讗讘诇 讛谞讘讬讗讬' 讛讗讞专讜谞讬' 转专讙诪讜 讗讜转讜 讞讜抓 诪住驻专 讚谞讬讗诇 讚讗讬转 讘讬讛 拽抓 诪砖讬讞:



讜诪讗讬 诪砖诪注 讚讛讗讬 注讜讘专 讜讻讜' 讜讛讗 讚谞拽讬讟 讚注讜讘专 讜诇讗 谞拽讟 拽讜讚诐 诇讗砖诪注讬谞谉 砖诇讗 讬砖讛讛 讘讬谉 讘专讻讛 诇诪爪讜讛 讗诇讗 砖讬注讘讜专 诪讝讜 诇讝讜 诇讗诇转专 讜讘讬专讜砖诇诪讬 砖讗诐 砖讛讛 讻讚讬 讻诇 讛讘专讻讛 讞讜讝专 讜诪讘专讱 诇驻谞讬讛:



诪讗讬 诪讘专讱 专讘 讗砖讬 讗诪专 讘专讬讱 诪谞"讞 讜诪讚诇讗 讗诪专讬谞谉 讘诇讬诇讛 诪讘专讱 诪谞"讞 讜讘讬讜诐 诪讘专讱 诪"谉 讜讻讚讗诪专讬谞谉 讙讘讬 讞谞讜讻讛 讬讜诐 讗' 诪讘专讱 讙' 诪讻讗谉 讜讗讬诇讱 讘' 砖诪注讬谞谉 砖讗祝 讘讬讜诐 诪讘专讱 诪谞"讞:



诇讗讞专讬讛 讘诪拽讜诐 讚谞讛讬讙讬 诪讗讬 诪讘专讱 讘讗"讬 讗诪"讛 讛讗诇 讛专讘 讜讻讜' 讜讗住讬拽谞讗 讚讞讜转诐 讘讗"讬 讛谞驻专注 诇讬砖专讗诇 诪讻诇 爪专讬讛诐 讛讗诇 讛诪讜砖讬注 讜讻谉 注诪讗 讚讘专 讜讛讗讜' 讛讗诇 讛谞驻专注 诇讬砖专讗诇 讟讜注讛 讛讜讗. 讜转诪讬讛 诇谉 诇诪讛 驻讜转讞 讘讘专讻讛 讝讜 讘讘专讜讱 砖讛讬' 住诪讜讻讛 诇讞讘讬专转' 诇讘专讻讛 拽讜讚诐 诪讙诇讛 砖讗驻讬' 讛讘专讻讛 讛住诪讜讻讛 诇讘专讻讛 拽爪专讛 讞砖讬讘讗 住诪讬讻' 讻讚讗讬转' 讘讬专讜' 讜讻"转 讻讬讜谉 讚转诇讬讗 讘诪谞讛讙' 驻讜转讞 讘讘专讜讱 讜讛专讬 讘专讻讛 讗讞专讜谞' 砖诇 讛诇诇 砖转诇讜讬' 讘诪谞讛讙 讻讚讗讬转' 讘诪住' 住讜讻讛 讜讗驻"讛 讗讬谞讛 驻讜转讞' 讘讘专讜讱 诪驻谞讬 砖住诪讜讻讛 诇讘专讻讛 专讗砖讜谞讛 砖诇驻谞讬 讛诇诇 讜讚讬谉 讛讜讗 讚讛讗 讻诇 讛讬讻讗 讚讗诪专讬 住诪讜讻讛 讛讬讗 诇注讜诇诐 讜讬"诇 砖讘专讻讛 讝讜 讗讬谞讛 注诇 讛诪讙诇' 讗诇讗 讘专讻讛 砖诇 砖讘讞 注诇 讛谞住 诪讬讛讜 讗讻转讬 拽"诇 讘专讻讛 讗讞专讜谞讛 诇诪讛 驻讜转讞转 讘讘专讜讱 讜讻"转 砖讛讟注诐 诪驻谞讬 砖讘转讞诇讛 讛驻讜转讞 诪讘专讱 讜讛讞讜转诐 诇讗讞专讬讛 讜讻讬讜谉 砖讛讬讗 讘砖谞讬诐 讗讬谞讛 住诪讜讻讛 砖讛专讬 讛讗' 讛讜诇讱 诇讚专讻讜 讜讛砖讬讞 讗讻转讬 拽砖讬讗 讘专讻转 谞讘讬讗 砖诇 讛驻讟专讛 诇讗讞专讬讛 诇诪讛 驻讜转讞转 讘讘专讜讱 砖讛专讬 住诪讜讻讛 诇讘专讻讛 砖诇驻谞讬讛 讜谞专讗讛 讚讻诇 砖讬砖 讛驻住拽 讜砖讬谞讜谉 讗讞专 讘讬谉 讘专讻讛 诇讘专讻讛 讻诪讜 讗诇讜 砖讛讘专讻讜转 讜讛拽专讬讗讛 讗讬谞诐 诪注谞讬谉 讗' 讻讙讜谉 驻住讜拽讬 讚讝诪专讛 砖讛讻诇 诇注谞讬谉 砖讘讞 讜讝诪专讛 讜讻谉 讘专讻讜转 讛诇诇 讜讛讛诇诇 砖讛讻诇 诇砖讘讞 讜讗"讗 诇砖讬讞 讜诇讙诇讙诇 注诪讛诐 讚讘专 讗讞专 讜讻谉 讘专讻讜转 拽"砖 讜拽"砖 砖讛讻诇 注谞讬谉 拽专讬讗讛 讜砖谞讜谉 讜拽讘诇转 诪诇讻讜转 砖诪讬诐 讜讛专讬 诪讬谉 讘诪讬谞讜 讜讗讬谞讜 讞讜爪抓 讜砖诇 讗讞专讬讛诐 讗讬谞诐 驻讜转讞讜转 讘讘专讜讱 讚讞砖讬讘讬 住诪讜讻讜转 诪注讬谉 砖讘讞 讜讛讜讚讗讛 讜讻砖讛拽专讬讗讛 注谞讬谉 讗讞专 讞诇讜拽 诇注爪诪讜 讜住驻讜专 诪讗讜专注 讻讙讜谉 诪讙诇讛 讜拽专讬讗讛 讘转讜专讛 讜诪驻讟讬专 讘谞讘讬讗 讛专讬 讛讜讗 讛驻住拽 砖讛专讬 注谞讬谉 讗' 讛讜讗 讜讙诐 讗驻' 诇讛驻住拽 讘谞转讬诐 诇砖讬讞讛 讗讜 诇转专讙讜诐 讗讜 讻讬讜爪讗 讘讛诐 诪砖"讻 讘讗讬讚讱 讜诇驻讬讻讱 诇讗 讞砖讬讘' 住诪讜讻讛 讜讛专讬 讛讜讗 讻讘专讻转 诪讝讜谉 砖驻讜转讞讜转 讘讘专讜讱 讗注"驻 砖拽讚诪讛 诇讛 讘专讻转 讛诇讞诐 讜讻谉 讘专讻转 讻住讜讬 讗注"驻 砖拽讚诐 诇讛 讘专讻转 砖讞讟讛:



讛讗 讚转谞谉 砖讗讬谉 诪驻讟讬专讬谉 讘砖讘转 讘诪谞讞讛 诇讗 砖讬砖 讗住讜专 讘讚讘专 讗诇讗 砖讗讬谉 讞讬讬讘讬谉 讘讻讱 讜讛讚讘专 转诇讜讬 讘诪谞讛讙 讜讻谉 讻转讘 专讘讬' 讛讗讬讬 讙讗讜谉 讝"诇 讘转砖讜讘转 砖讗诇讛 砖诪谞讛讙讜转 转诇讜讬讜转 讬砖 讜注讚讬讬谉 讬砖 讘驻专住 讜诪讚讬 讛驻讟专讜转 讬讚讜注讜转 诇砖讘转 讘诪谞讞讛 讘讻诇 讛砖谞讛 讜讘讛讻讬 诪转专爪讗 诇谉 诪讗讬 讚拽"诇 诇专"转 讝"诇 诪讛讗 讚讗诪专讬谞谉 讘驻专拽 讘诪讛 诪讚诇讬拽讬谉 讗诪专 专讘 讗讞讚讘讜讬 讗诪专 专讘 讬"讟 砖讞诇 诇讛讬讜转 讘砖讘转 讛诪驻讟讬专 讘谞讘讬讗 讘诪谞讞讛 讗讬谞讜 诪讝讻讬专 砖诇 讬"讟 砖讗诇诪诇讗 砖讘转 讗讬谉 谞讘讬讗 讘诪谞讞讛 讘讬"讟 讗诇诪讗 讗驻讬' 讘诪谞讞讛 砖诇 砖讘转 诪驻讟讬专讬谉 讘谞讘讬讗:



讜讛讗 讚讗诪专讬谞谉 讛谞讬 讬' 讻谞讙讚 诪讬 讜讗诪专讬谞谉 讻谞讙讚 讻讱 讜讻讱 讜讗驻"讛 讗诐 专爪讛 诇讛讜住讬祝 诪讜住讬祝 讚讛讛讜讗 住讬诪谞讗 讗讬谞讜 讗诇讗 砖诇讗 诇驻讞讜转 诪讗讜转讜 诪谞讬谉 讜诪讛讗 砖诪注讬谞谉 砖讬砖 专砖讜转 诇讛讜住讬祝 讘专"讛 讘驻住讜拽讬 诪诇讻讬讜转 讝讻专讜谞讜转 砖讜驻专讜转 讗注"驻 砖讗诪专讜 讘讛诐 砖讛诐 讻谞讙讚 讬' 诪讗诪专讜转 砖讗诪专 讚讜讚 讛诐 讗讜转诐 诪讝诪讜专讬诐 砖讗诪专 讚讜讚 讛诐 讗讜转诐 诪讝诪讜专讬诐 砖讘住讜祝 转讛诇讬诐 砖诪转讞讬诇讬谉 讘讛诇诇讜 讬讛 讜讛诐 讛' 诪讝诪讜专讬' 讜讗住讬拽谞讗 讚讘讬谉 讗' 讘讬谉 讗诪爪注讬 讘讬谉 讗讞专讜谉 砖拽专讗 讚' 诪砖讜讘讞 讜讻讬 拽转谞讬 讛讗讞专讜谉 砖拽讜专讗 讚' 诇讗讜 诇注讻讜讘讗 讛讜讗:



转谞讗 驻讜转讞 诪讘专讱 诇驻谞讬讛 讜讛讞讜转诐 诪讘专讱 诇讗讞专讬讛 驻讬专砖 讚讻诇讛 拽专讬讗讛 讞讚讗 诪爪讜讛 讛讬讗 砖谞注砖讬转 注"讬 专讘讬诐 讜讘讞讚讗 讘专讻讛 住讙讬讗 诇讻诇讛讜 讜讻谉 讻诇 讻讬讜爪讗 讘讝讛 讻讙讜谉 转拽讬注转 砖诇 专"讛 讜讛转诐 诇讬讻讗 诇诪讙讝专 诪砖讜诐 谞讻谞住讬谉 讜讬讜爪讗讬谉 讚讛转诐 诇讗 砖讬讬讱 讚注诇 讻"讗 讜讗' 诪讛诐 讞讬讜讘 诇砖讜诪注 讻诇诐 诪专讗砖 讜注讚 住讜祝 讜讻讚驻专砖讬' 讘讚讜讻转讛. 讜讻谉 讘砖讞讬讟转 讜讘讚讬拽转 讞诪抓 讻讚讻转讬讘 讛转诐 诪驻讬 诪讜专讬 谞专"讜:



讜讛讗讬讚谞讗 讚拽讗 诪讻专讻讬 讻诇讛讜 讙讝讬专讛 诪砖讜' 讚谞讻谞住讬谉 讜讬讜爪讗讬谉 讜诇驻讬' 讻砖拽讜专讗 讻讛谉 讘诪拽讜诐 诇讜讬 讗讜 砖讗讬谉 讘讘"讛 诪讬 砖讬讜讚注 诇拽专讜转 讜拽讜专讗 讗' 讘诪拽讜诐 讝' 砖讗诪专 讘转讜住' 砖注讜诪讚 讘讻诇 驻注诐 讜驻注诐 诇讗 讗诪专 讗诇讗 诪转讞诇讛 拽讜讚诐 转拽谞讛 诪砖讜诐 讛讬讻讗 砖诇讗 讬讛讗 讻拽讜专讗 讗' 讻诇 讛驻专砖讛 讗讘诇 讛砖转讗 讚讗讬讻讗 讘专讻讜转 讘谞转讬' 讛讗 讗讬讻讗 讛讻讬专讗 讜讗讬谞讜 爪专讬讱 诇讬砖讘 讜诇注诪讜讚 讗诇讗 讘诪拽讜诪讜 讜讻谉 谞讛讙讜:



转讜住驻讜转 讘注讗 诪讬谞讬讛 注讜诇讗 讘专 专讘 诪专讘讗 驻' 专"讞 讻讬爪讚 拽讜专讬谉 讗讜转讛 爪讜 讗转 拽专讘谞讬 诇讞诪讬 讚讛讜讜 转诪谞讬讗 驻住讜拽讬 讛讬讻讬 谞注讘讬' 诇讬拽专讜 转专讬 转诇转讗 转诇转讗 驻砖讜 诇讛讜 讘' 讜讗讬谉 诪砖讬讬专讬谉 讘驻' 驻讞讜转 诪讙' 驻住讜拽讬诐 驻讬' 讙讝讬专讛 诪砖讜诐 讛讬讜爪讗讬谉 讚谞驻拽讬 讘讬谉 讙讘专讗 诇讙讘专讗 讚住讘专讬 讚讛谞讬 转专讬 驻住讜拽讬 讚砖讬讬专讬 诇诪讬拽专讬 诇讙讘专讗 转诇讬转讗讬 砖讬讬专讬谞讛讜 诪讬讛讜 诇讬转讗 诇讛讗讬 讞砖砖讗 讗诇讗 讘讻讙讜谉 讝讛 砖讛讜讗 诪砖讬讬专 讘住讜祝 讛驻专砖讛 砖讗讜诪专 诇诪讛 诇讗 住讬讬诐 讛驻专砖讛 注诐 讝讛 讗诇讗 讜讚讗讬 讚诇讙讘专讗 讗讞专讬谞讗 砖讬讬专讬谞讛讜 讗讘诇 讻砖诪砖诇讬诐 讛驻专砖讛 讗诇讗 砖讬砖 住诪讜讱 诇讛 驻专砖讛 砖诇 讘' 驻住讜拽讬诐 诇讛讗讬 诇讬讻讗 诇诪讬讞砖 讜讛讬讬谞讜 讚诇讗 讞讬讬砖讬谞谉 诇讛讗 诇专讘讛 讚拽专讜 讛谞讬 转诪谞讬讗 驻住讜拽讬 转专讬 讙讘专讬 讚' 诇讚' 讚诪砖讬讬专 驻' 讜讘讬讜诐 讛砖讘转 砖讛讬讗 讘' 驻住讜拽讬诐 讘诇讘讚 讻讚诪讜讻讞 讘住诪讜讱 讜诪讻讗谉 诇诪讚谞讜 讚讬谉 讝讛 诇讻诇 诪拽讜诐 讜讛诇砖讜谉 诪讜讻讬讞 注诇讬讜 讚拽讗诪专 砖讗讬谉 诪砖讬讬专讬谉 讘驻专砖讛 讚讗诇诪讗 讘砖讬讜专 驻专砖讛 砖诇讗 住讬讬诐 讗讜转讛 讗讬讬专讬谞谉 讚讜拽讗:



诇讬拽专讜 讘' 讚' 讚' 讘讬讜诐 讛砖讘转 讚讛讜讬 讗 讘' 讜讘专讗砖讬 讞讚砖讬讻' 讚讛讜讜 讞诪砖讛 讛讬讻讬 谞注讘讬讚 诇讬拽专讬 讛讙' 转专讬 诪讬讜诐 讛砖讘转 讜讞讚 诪专讗砖讬 讞讚砖讬讻诐 讗讬谉 诪转讞讬诇讬谉 讘驻专砖讛 驻讞讜转 诪讙' 驻住讜拽讬诐 驻讬专砖 讙讝专讛 诪砖讜诐 讛谞讻谞住讬' 讘转专讬 讗谞驻讬 讞讚讗 砖讛谞讻谞住 讻砖讛拽讜专讗 讛讚' 讛谞砖讗专 诪驻专砖讛 讝讜 讜讬讜讚注 砖讗讬谉 诇诪注诇讛 诪诪谞讜 讘驻' 讗诇讗 驻住讜拽 讗' 讬讛讬讛 住讘讜专 砖诇讗 拽专讗 讛讙' 讗诇讗 讗讜转讜 驻' 讘诇讘讚 讜讗讬讚讱 砖诪讗 讬讻谞住 讗讞讚 讻砖拽讜专讗 讛讙' 驻住讜拽 讜讘专讗砖讬 讞讚砖讬讻诐 砖讛专讬 谞讻谞住讬' 诇讘"讛 讗驻讬' 讘讬谉 驻住讜拽讗 诇驻住讜拽' 讜讻讚住讘讜专 砖讗讬谉 讙' 讝讛 拽讜专讗 讗诇讗 驻住讜拽 讗' 讜住讘专讛 讚驻讜讞转讬谉 诇拽专讗 讘转讜专讛 诪讙' 讜讛讗讬 讗谞驻讗 讘转专讗 注讚讬祝 讟驻讬 砖讛谞讻谞住 讟讜注讛 讘诪讛 砖拽讜专讬谉 诇驻谞讬讜 讚讗诇讜 讗谞驻讗 拽诪讗 诇讗 讞砖砖讗 讛讜讗 讻讜诇讬 讛讗讬 砖讗讬谉 讛谞讻谞住讬诐 诪注讬讬谞讬诐 讘诪讛 砖拽专讗讜 讻讘专 讜讛讻讬 诪砖诪注 诇拽诪谉 讻讚讘注讬谞谉 诇讘专讜专讬 讘住"讚 讜诇讬讜爪讗讬谉 讘讗诪爪注 讙讘专讗 诇讗 讞讬讬砖讬谞谉 诇注讜诇诐 讚讛讗 诇讗 砖专讬 诇诪讬注讘讚 讛讻讬 讜讛讬讬谞讜 讚诇讬讻讗 讘讛讗 诪砖讜诐 讙讝专转 讬讜爪讗讬谉 讻砖诪转讞讬诇 讛讙' 诇拽专讗 讘讬讜诐 讛砖讘转 砖讬讛讗 住讘讜专 砖诇讗 讬拽专讗 讗诇讗 讗讜转诐 讘' 驻住讜拽讬' 诪讬' 讘专 诪讛讻讬 诇讬讻' 诇诪讬讞砖 讘讛讻讬 讚诪讛专讗讛 讘讚注转讜 讘讬谉 讗讬谞讜 讗讜诪专 讻谉 讗诇讗 讘专讜讗讛 砖诪砖讬讬' 讘驻专砖' 讻诪讜 诇拽专讜 转专讬 诪讛讱 讜转诇转讗 诪讛讱 驻砖讜 诇讛讜 转专讬 讜讗讬谉 诪砖讬讬专讬谉 讘驻专砖讛 驻讞讜转 诪讙' 驻住讜拽讬诐 讗诇讗 讚讗砖讙专转 诇讬砖谉 讚诇注讬诇 谞拽讟 讜讚讻讜转讗 讘转诇诪讜讚讗:





讛诪讗讬专讬

讻砖诐 砖讛驻专砖谞讜 讘拽专讬讗讛 诪注讜诪讚 讘讬谉 转讜专讛 诇诪讙诇讛 讻讱 讗谞讜 诪驻专讬砖讬谉 讘讬谞讬讛诐 讘拽专讬讗转 砖谞讬诐 讻讗讞讚 砖讗注"驻 砖讘诪讙诇讛 讬爪讗讜 讘转讜专讛 诇讗 讬爪讗讜 诪驻谞讬 砖讗讬谉 砖谞讬 拽讜诇讜转 谞砖诪注讬谉 讘讚讘专 砖讗讬谞讜 讞讘讬讘 讻诇 讻讱 诇讗讚诐 讜诪讻讗谉 住诪讻讜 砖诇讗 诇讛砖讜讜转 拽讜诇 讛拽讜专讗 诇拽讜诇 砖诇讬讞 爪讘讜专 讗诇讗 砖讬拽专讗 讛讗讞讚 讘拽讜诇 谞诪讜讱 讜讗祝 讘转专讙讜诐 讛转讜专讛 谞讗住专 砖诇讗 诇转专讙诐 讘讜 砖谞讬诐 砖讛专讬 讻诇 注爪诪讜 讗讬谞讜 讗诇讗 诇讛讘讬谉 诇讛诐 讗转 讛诪拽专讗 讜诪讗讞专 砖讛诪爪讜转 讻转讜讘讜转 砖诐 爪专讬讻讬谉 讗谞讜 砖诇讗 诇讛拽诇 讘砖诪讬注转 讛转专讙讜诐 砖诇讗 谞讻砖讬诇诐 讘专讜注 讛讘谞转 讗讬讝讜 诪爪讜讛 讜讘谞讘讬讗 专"诇 讻砖诪驻讟讬专讬谉 讘谞讘讬讗 讗驻讬' 讗讞讚 拽讜专讗 讜砖谞讬诐 诪转专讙诪讬谉 讛讜讗讬诇 讜讗讬谉 砖诐 住驻讜专 诪爪讜转 讗讬谉 讗谞讜 诪讚拽讚拽讬谉 讻诇 讻讱 讘讛讘谞转诐 讜诪"诪 讗祝 讘谞讘讬讗 讚讜拽讗 讗讞讚 拽讜专讗 砖诇砖讜谉 讛拽讚砖 爪专讬讻讬谉 讗谞讜 砖诇讗 诇注专讘讘讜 诇诪讬 砖讬讘讬谞讛讜 讜讘诪讙诇讛 讗驻讬' 注砖专讛 拽讜专讬谉 讜注砖专讛 诪转专讙诪讬谉 讬爪讗讜 诪转讜讱 砖讛住驻讜专 讞讘讬讘 诇讛诐 谞讜转谞讬谉 诇讘 注诇讬' 讜诪讘讬谞讬' 讜讬砖 讙讜专住讬谉 讘讛诇诇 讜讘诪讙诇讛 讜诪驻谞讬 砖讗祝 讛讛诇诇 讞讘讬讘 注诇讬讛诐 讘砖诪讬注转 讬爪讬讗转 诪爪专讬诐 讜讗注"驻 砖讬讜谞转谉 诇讗 转专讙诐 讘讻转讜讘讬诐 讻诇讜诐 讜讗"讻 讗祝 讘诪讙诇讛 讛讬讗讱 讗诪专讜 注砖专讛 诪转专讙诪讬谉 砖诪讗 讗讞专讬讜 讘讗讜 讗讞专讬诐 讜转专讙诪讜讛讜 讜讻诪讜 砖诪爪讬谞讜 讘讗讬讜讘 砖讗诪专讜 讘诪住' 砖讘转 拽讟"讜 讗' 讘专' 诪讗讬专 砖讛讬讛 讬讜砖讘 讘讛专 讛讘讬转 讜讗讬讜讘 转专讙讜诐 讘讬讚讜 讜诪"诪 讗谞讜 讗讬谉 讙讜专住讬谉 讘讛 讗诇讗 讘诪讙诇讛 讜讻谉 讬砖 砖讗讬谉 讙讜专住讬谉 讗祝 讘诪讙诇讛 讜注砖专讛 诪转专讙诪讬谉 讬砖 诪讬 砖讗讜诪专 砖诇讗 讛讜转专讜 砖谞讬 拽讜诇讜转 讘诪讙诇讛 讗诇讗 讻砖砖转讬讛谉 诪转讜讱 讛住驻专 讛讗 讗诐 砖诇讬讞 爪讘讜专 拽讜专讗 讗转 讛诪讙诇讛 讗讬谉 诇讗讞讚 诪谉 讛爪讘讜专 砖讗讬谉 诪讙诇讛 讘讬讚讜 诇讛砖讜讜转 拽讜诇讜 注诐 拽讜诇 砖诇讬讞 爪讘讜专 诪驻谞讬 砖讛诐 诪驻专砖讬诐 转专讬 拽诇讬 诪砖转诪注讬 讘讗讞讚 诪讛诐 讜砖诪讗 讬砖诪注 拽讜诇讜 讘讗讞讚 诪谉 讛爪讘讜专 讬讜转专 诪拽讜诇 砖诇讬讞 爪讘讜专 讜讬爪讗 讘拽专讬讗讛 砖讘注诇 驻讛 讜讻讘专 讛讻专注谞讜 讘驻讬专讜砖谞讜 注诇 诪讛 砖讗诪专讜 讘讚讘专 讛讞讘讬讘 转专讬 拽诇讬 诪砖转诪注讬 砖注诇 砖谞讬 讛拽讜诇讜转 讛讜讗 讗讜诪专 砖谞砖诪注讬谉 讜诪注转讛 讛专讬 诇讗 驻拽注讛 砖诪讬注转 拽讜诇讜 砖诇 砖诇讬讞 爪讘讜专 讘拽讜诇讜 砖诇 讝讛 讜讚注转 讻诇 讛爪讘讜专 诇爪讗转 讘拽讜诇讜 砖诇 砖诇讬讞 爪讘讜专 讜讗讬谞讬 专讜讗讛 诇讙注讜专 砖讜诐 讗讚诐 讘讻讱 讗诇讗 砖诪谞讛讙诐 砖诇 拽讚诪讜谞讬诐 转讜专讛 讛讬讗 讜讗讬谉 讗讚诐 专砖讗讬 诇讞讚砖 讚讘专 诪注转讛:



讻讘专 讘讗专谞讜 讘诪砖谞讛 砖讘专讻讛 诇讗讞专讬讛 讛讬讗 转诇讜讬讛 讘诪谞讛讙 讛讗 讘专讻讛 诇驻谞讬讛 讗讬谉 讛讚讘专 转诇讜讬 讘诪谞讛讙 讗诇讗 诪谉 讛讚讬谉 讗注"驻 砖讘讘专讻转 讛谞讛谞讬谉 讘专讻讛 诇讗讞专讬讛 驻砖讜讟讛 讬讜转专 诪诇驻谞讬讛 讻讚讻转讬讘 讜讗讻诇转 讜讘专讻转 讘讘专讻转 讛诪爪讜转 驻砖讜讟 讬讜转专 讘砖诇驻谞讬讛 讻讚讬 砖讬讛讬讛 谞讬讻专 砖讻讜讜谞转讜 诇诪爪讜讛 讜讛讜讗 砖讗诪专讜 讻诇 讛诪爪讜转 讻诇谉 诪讘专讱 注诇讬讛诐 注讜讘专 诇注砖讬讬转谉 专"诇 转讻祝 诇注砖讬讬转谉 讜诪讟注诐 讝讛 驻讬' 专讘讬诐 砖转驻住 讘转诇诪讜讚 诇砖讜谉 注讜讘专 讜诇讗 转驻住 诇砖讜谉 拽讜讚诐 诪驻谞讬 砖诇砖讜谉 注讜讘专 诪砖诪注 转讻祝 诇注砖讬讬讛 讜讬"诪 诪驻谞讬 砖诇砖讜谉 注讜讘专 诪砖诪注 讻砖讛讚讘专 砖注诇讬讜 诪讘专讻讬谉 讛讜讗 诇驻谞讬讜 专"诇 讛诪讙诇讛 讗讜 讛诇讜诇讘 讜讛砖讜驻专 讜讛讚讜诪讬谉 诇讛诐 讜诪"诪 讗讬谉 诇诪讚讬谉 诪谉 讛讻诇诇讜转 砖讗讬谉 讻诇 讛诪爪讜转 讘讚讬谉 讝讛 讜讻诪讛 诪爪讜转 谞注砖讜转 讘诇讗 讘专讻讛 注砖讬讬转 诪注拽讛 讜注砖讬讬转 讚讬谉 注讝讬讘讛 讜驻专讬拽讛 讛砖诪讟转 讻住驻讬诐 讜拽专拽注讜转 砖诇讜讞 注讘讚讬诐 讜讛注谞拽转诐 讜注诪讬讚讛 诪驻谞讬 讛专讘 讜诪讜专讗 讜讻讘讜讚 讗讘 讜讗诐 讜谞转讬谞转 讛爪讚拽讛 讜讛诇讜讗讛 诇注谞讬 讛砖讘转 讙讝诇讛 讜讛砖讘转 讗讘讬讚讛 注讝讬讘转 诇拽讟 砖讻讞讛 驻讗讛 讜驻专讟 讜注讜诇诇讜转 讜谞转讬谞转 诪注砖专 注谞讬 讜讛砖讘转 讛注讘讜讟 讜砖诇讜讞 讛拽谉 讜砖诪讞转 讙专 讬转讜诐 讜讗诇诪谞讛 诪爪讜转 讬讘讜诐 讜讞诇讬爪讛 讜讻谉 讛专讘讛 讗诇讗 砖讬砖 诪讬 砖讻讜诇诇 讘讝讛 砖讻诇 讗诇讜 讗讬谞谉 讞讜讘讛 拽讘讜注讛 注诇 讗讚诐 讗诇讗 讻砖讬讝讚诪谉 讗讜转讜 注谞讬谉 诇讬讚讜 讜讘讻诇 讻讬讜爪讗 讘讝讜 讗讬谉 讻讗谉 讘专讻讛 讜注诇 讚专讱 讛讗诪转 专讜讘 诪爪讜转 谞讻诇诇讜转 讘讚讬谉 讝讛 讗诇讗 砖讛砖讞讬讟讛 讗讬谞讛 讞讜讘讛 拽讘讜注讛 讜诪讘专讻讬谉 [注诇讬讛] 讜讻谉 拽讚讜砖讬 谞砖讬诐 诇讚注转 讙讚讜诇讬 讛诪讞讘专讬诐 砖讻转讘讜 讘讞讘讜专讬讛诐 讻诇 讛诪拽讚砖 讗砖讛 爪专讬讱 诇讘专讱 讜讗讞专 讻讱 诪拽讚砖 讻讚专讱 讻诇 讛诪爪讜转 砖诪讘专讱 注诇讬讛诐 注讜讘专 诇注砖讬讬转谉 讜诪"诪 诇讗 谞讛讙讜 讘讻讱 讜住讜祝 讚讘专 专讗讬谞讜 诇拽爪转 讙讗讜谞讬诐 砖讛讗专讬讻讜 讘讝讛 专"诇 诇讘讗专 注诇 讗讬讝讜 诪爪讜讛 诪讘专讻讬谉 讜注诇 讗讬讝讜 诪爪讜讛 讗讬谉 诪讘专讻讬谉 讜诇讗 诪爪讗讜 诇讛诐 讻诇诇 讗讞讚 诇讻诇讜诇 讘讜 讗转 讻诇诐 注讚 砖讛住讻讬诪讜 砖讗讬谉 讛讚讘专 转诇讜讬 讘讟注诐 讗讞讚 讗诇讗 讘注谞讬谞讬诐 专讘讬诐 诪讛诐 诪驻谞讬 砖讗讬谉 讘讛诐 诪注砖讛 讻讛砖诪讟转 讻住驻讬诐 讜讚讜诪讬讛诐 讜诪讛诐 砖讛诐 诪爪讜讛 讛讘讗讛 讘注讘讬专讛 讻讙讜谉 讛砖讘转 讙讝讬诇讛 讜讚讜诪讬讛诐 讜诪讛诐 砖注砖讬讬转谉 讻讚讬 诇讛砖诪专 诪谉 讛诇讗讜讬谉 诇讗 砖讬讛讗 讙讜驻谉 诪爪讜讛 讻讙讜谉 讛讙注诇讛 砖讗讬谞讛 诪爪讜讛 讘转讜专讛 诇讛砖讘讬转 讘诇讬注转谉 砖诇 讻诇讬诐 讗讞专 砖讗讬谉 讘讛诐 讞诪抓 讘注讬谉 讗诇讗 砖诪"诪 讗诐 专讜爪讛 诇讛砖转诪砖 讘讛诐 爪专讬讱 诇讛讙注讬诇谉 讜诪讛诐 砖讗讬谉 讛讚讘专 转诇讜讬 诪讻诇 讜讻诇 讘诪讘专讱 讻讙讜谉 谞转讬谞转 爪讚拽讛 砖诪讗 诇讗 讬拽讞谞讛 讜讛讚讜诪讬诐 诇讝讛 讜讻谉 讗爪诇讬 讟注诐 讗讞专 砖诇讗 诇讘专讱 注诇 注谞讬谉 砖讗讬谞讜 诪讜讙讘诇 讗诇讗 诇讻诇 讗讞讚 讻专爪讜谞讜 讜诪驻谞讬 讝讛 讗讬谉 诪讘专讻讬谉 注诇 讛讛讙讚讛 讘诇讬诇讬 驻住讞讬诐 砖讛住驻讜专 讘讬爪讬讗转 诪爪专讬诐 讗讬谞讜 诪讜讙讘诇 讗诇讗 讻诇 讗讞讚 诪讗专讬讱 讻专爪讜谞讜 讜讻谉 讛专讘讛 诪爪讜转 讘讚讬谉 讝讛 讜讻谉 讛讚讘专讬诐 诪转驻专砖讬谉 讘讛专讘讛 讟注诪讬诐 讜讛诪讘讬谉 讬讻讜诇 诇讛转讘讜谞谉 讘驻专讟讬讛诐 讗讬讝讜 住讘讛 诪讜谞注转 诪讛诐 讛讘专讻讛 讛诐 诪讟注诪讬' 讛谞讝讻专讬诐 讛谉 诪讝讜诇转诐:



谞住讞 讘专讻转 讛诪讙诇讛 诇驻谞讬讛 诪讘专讱 砖诇砖 讘专讻讜转 注诇 诪拽专讗 诪讙诇讛 讜砖注砖讛 谞住讬诐 讜砖讛讞讬讬谞讜 讘讬谉 讘诇讬诇讛 讘讬谉 讘讬讜诐 讜诇讗讞专讬讛 讘诪拽讜诐 砖谞讛讙讜 诪讘专讱 讛专讘 讗转 专讬讘谞讜 讜讛讚谉 讗转 讚讬谞谞讜 讜讛谞讜拽诐 讗转 谞拽诪转谞讜 讜讛谞驻专注 诇谞讜 诪爪专讬谞讜 讜讛诪砖诇诐 讙诪讜诇 诇讻诇 讗讜讬讘讬 谞驻砖谞讜 讘讗"讬 讛谞驻专注 诇注诪讜 讬砖专讗诇 诪讻诇 爪专讬讛诐 讛讗诇 讛诪讜砖讬注 讜讬砖 砖讗讬谉 诪讘专讻讬谉 砖讛讞讬讬谞讜 讗诇讗 讘拽专讬讗讛 专讗砖讜谞讛 砖诇 诇讬诇讛 讜讗讬谉 讛讚讘专讬诐 谞专讗讬谉 讻诪讜 砖讻转讘谞讜 讘驻专拽 专讗砖讜谉:



讞诪砖讛 诇砖讜谞讜转 讗诇讜 讛讗诪讜专讬诐 讘讘专讻讛 讬砖 诪讚拽讚拽讬谉 讘讛诐 砖讛诐 讻谞讙讚 讞诪砖 诪讙诇讜转 讜讗讬谉 讛讚讘专讬诐 谞专讗讬谉 讜讬砖 诪讬 砖讗讜诪专 砖讛诐 讻谞讙讚 讞诪砖讛 驻注诪讬诐 砖诪爪讬谞讜 讗转 注诪诇拽 谞诪住专 讘讬讚讬谞讜 讗讞转 讘讬诪讬 讬讛讜砖注 讘驻专砖转 讜讬讞诇讜砖 讬讛讜砖注 砖谞讬讛 讘驻专砖转 讗诐 谞转讜谉 转转谉 讗转 讛注诐 讛讝讛 讜驻专砖讜 讘讛讙讚讛 砖注诪诇拽讬诐 讛讬讜 讜讗讞转 讘讬诪讬 砖讗讜诇 讘驻专砖转 驻拽讚转讬 讜讗讞转 讘讬诪讬 讚讜讚 讘驻专砖转 讜讬讛讬 讗讞专讬 诪讜转 砖讗讜诇 讜讚讜讚 砖讘 诪讛讻讜转 讗转 讛注诪诇拽讬 讜讗讞转 讘讬诪讬 诪专讚讻讬 讜讬砖 砖诪讜爪讬讗 讗转 讛砖谞讬讛 砖诇 诪诇讱 注专讚 讜诪讻谞讬住 转讞转讬讛 讗转 砖讘讬诪讬 讙讚注讜谉 讜讞转讬诪转 讘专讻讛 讝讜 讬砖 诪讚拽讚拽讬谉 讘讛 砖讛专讬 讗讬谉 讞讜转诪讬谉 讘砖转讬诐 讜诪转专爪讬谉 砖砖谞讬讛诐 注谞讬谉 讗讞讚 讛讜讗 砖讛转砖讜注讛 讛讬讗 讘讛驻专注 诪谉 讛砖讜谞讗讬诐 讜讬"诪 砖注谞讬谉 讛讗诇 讛诪讜砖讬注 讛讜讗 讻谞讙讚 诪讛 砖讗诪专 讜讗讬砖 诇讗 注诪讚 讘驻谞讬讛诐 砖讗注"驻 砖讛讬讜 讬砖专讗诇 讛讜专讙讬谉 诇讗 注诪讚 讗讞讚 诪讛诐 诇讛专讜讙 讗转 讛讘讗 诇讛专讙讜 讜谞驻专注 诪谉 讛砖讜谞讗讬诐 砖诇讗 讘诪讬转转 讗讞讚 诪谉 讛讗讜讛讘讬诐 讜讝讛 诪讛驻诇讙转 讛谞住 讗诇讗 砖诪"诪 注谞讬谉 讗讞讚 讛讜讗 讜讗讬谉 讻讗谉 讞转讬诪讛 讘砖转讬诐:



讛诪砖谞讛 讛砖谞讬讛 讘砖谞讬 讜讘讞诪讬砖讬 讜讘砖讘转 讘诪谞讞讛 拽讜专讬谉 砖诇砖讛 讜讻讜' 讻讜谞转 讛诪砖谞讛 讘注谞讬谉 讛讞诇拽 讛砖谞讬 诇讘讗专 讻诪讛 讘谞讬 讗讚诐 拽讜专讬谉 讘讻诇 讝诪谉 拽专讬讗讛 讜讘讗讬讝讛 讬讜诐 诪讜住讬驻讬谉 注诇讬讛谉 讜讘讗讬讝讛 讬讜诐 讗讬谉 诪讜住讬驻讬谉 讜讗诪专 注诇 讝讛 讘砖谞讬 讜讘讞诪讬砖讬 讜讘砖讘转 讘诪谞讞讛 转拽谉 诇讛诐 诪砖讛 专讘讬谞讜 诇讬砖专讗诇 砖讬讛讬讜 拽讜专讬谉 讘砖讘转 砖讞专讬转 讜讘砖谞讬 讜讘讞诪讬砖讬 讻讚讬 砖诇讗 讬注诪讚讜 砖诇砖讛 讬诪讬诐 讘诇讗 转讜专讛 讻诪讜 砖讗诪专讜 讘讚专砖 讻诇 讛注讜诪讚 砖诇砖讛 讬诪讬诐 讘诇讗 转讜专讛 谞讜驻诇 讘讬讚 讗讜讬讘讬讜 砖谞讗诪专 讜讬诇讻讜 砖诇砖转 讬诪讬诐 讘诪讚讘专 讜诇讗 诪爪讗讜 诪讬诐 讗讬谉 诪讬诐 讗诇讗 转讜专讛 讜讻转讬讘 讘转专讬讛 讜讬讘讗 注诪诇拽 讜讻诪讜 砖讚专砖讜 讘讻讗谉 诪讬诐 注诇 讚专讱 讚专砖 讻讱 讚专砖讜 讘讜 注诪诇拽 注诇 讚专讱 讚专砖 讜讻讘专 讬讚注转 诪砖诇 讛讗讜讬讘讬诐 讛砖讜诇讟讬诐 讘讛注讚专 讚专讻讬 讛转讜专讛 砖讛讜讗 讛砖讜谞讗 讛诪讚讬讞 讜讛讜讗 专讗砖 爪专讬诐 讜诪诇讱 讙讚讜诇 讜转拽谉 砖讬讛讬讜 拽讜专讬谉 讘转讜专讛 讘砖谞讬 讜讘讞诪讬砖讬 讜讘砖讘转 砖讞专讬转 讜诪"诪 驻讬专砖讜 讘砖讘讬注讬 砖诇 拽诪讗 驻"讘 讗' 砖诇讗 讛讬转讛 注讬拽专 转拽谞转 诪砖讛 专讘讬谞讜 讗诇讗 讞讚 讙讘专讗 诇转诇转讗 驻住讜拽讬 讗讬 谞诪讬 转诇转讗 讙讘专讬 诇转诇转讗 驻住讜拽讬 注讚 砖讘讗 注讝专讗 讜转拽谉 砖讬讛讜 拽讜专讬谉 讘讛诐 砖诇砖讛 诇注砖专讛 驻住讜拽讬诐 讜讛讜住讬祝 诇讛诐 注讜讚 拽专讬讗转 砖讘转 讘诪谞讞讛 讜驻讬' 砖诐 讛讟注诐 诪砖讜诐 讬讜砖讘讬 拽专谞讜转 砖讛专讬 拽专讬讗转 砖讘转 讘诪谞讞讛 讗讬谞讛 讘讟注诐 讝讛 专"诇 砖诇讗 诇注诪讜讚 砖诇砖讛 讬诪讬诐 讘诇讗 转讜专讛 砖讛专讬 拽专讗讜 讘讛 讘砖讞专讬转 砖诇讗 诪讻讞 转拽谞转讜 讗诇讗 诪转拽谞转 诪砖讛 专讘讬谞讜 讻诪讜 砖讻转讘谞讜 讜诪"诪 讘诪住讻转 住讜驻专讬诐 讬专讗讛 砖讗祝 注讬拽专 讛拽专讬讗讛 讘砖谞讬 讜讘讞诪讬砖讬 注诇 讬讚讬 注讝专讗 讛讬转讛 讜讛讜讗 砖讗诪专讜 诪砖讛 转拽谉 诇讛诐 诇讬砖专讗诇 砖讬讛讬讜 拽讜专讬谉 讘转讜专讛 讘砖讘转讜转 讜讘讬诪讬诐 讟讜讘讬诐 讜讘讞讜诇 讛诪讜注讚 讜讘专讗砖讬 讞讚砖讬诐 砖谞讗诪专 讜讬讚讘专 诪砖讛 讗转 诪讜注讚讬 讬"讬 讜讙讜' 诪爪讜转谉 砖讬讛讜 拽讜专讬谉 讻诇 讗讞讚 讘讝诪谞讜 讜注讝专讗 转拽谉 诇讛诐 诇讬砖专讗诇 砖讬讛讬讜 拽讜专讬谉 讘砖谞讬 讜讘讞诪讬砖讬 讜讘砖讘转 讘诪谞讞讛 讗诇讗 砖讗讬谉 诇讚讞讜转 转诇诪讜讚 砖诇谞讜 诪驻谞讬 讘专讬讬转讗 砖诇 诪住讻转 住讜驻专讬诐 讜讗祝 拽专讬讗转 讛诪谞讞讛 讘砖讘转 拽爪转 讙讗讜谞讬诐 驻讬专砖讜 讘讜 砖讟注诐 转拽谞转讛 诇讛砖讜讜转 拽专讬讗转 砖讘讟 诇讜讬 专讜爪讛 诇讜诪专 讘讬谉 讻讛谞讬诐 讜诇讜讬诐 砖谞拽专讗讜 注诐 讘驻谞讬 注爪诪谉 注诐 讬砖专讗诇 讜讛讜讗 砖讬砖 砖诐 砖诇砖讛 拽专讬讗讜转 砖诇 砖诇砖讛 砖诇砖讛 讜讬砖 讘讛诐 砖砖讛 讘讬谉 讻讛谞讬诐 讜诇讜讬诐 讜砖诇砖讛 讬砖专讗诇讬诐 讜讘砖讘转 砖讞专讬转 砖谞讬诐 讘讬谉 讻讛谞讬诐 讜诇讜讬诐 讜讞诪砖讛 讬砖专讗诇讬诐 讜谞诪爪讗讜 砖诪讜谞讛 诪讻诇 注诐 讜讗祝 讝讜 讻谞讙讚 转诇诪讜讚 砖诇谞讜 砖驻讬专砖讜 讛讟注诐 诪驻谞讬 讬讜砖讘讬 拽专谞讜转 讗诇讗 砖诇砖讬讟转 诪住讻转 住讜驻专讬诐 拽专讬讗转 讛砖诇砖讛 讞讻诪讬诐 转拽谞讜讛 砖注讝专讗 转拽谉 注讬拽专 讛拽专讬讗讛 讜讞讻诪讬诐 转拽谞讜 拽专讬讗转 讛砖诇砖讛 讗讘诇 诇砖讬讟转 转诇诪讜讚 砖诇谞讜 砖讛讜讗 讛注讬拽专 诪砖讛 转拽谉 注讬拽专 讛拽专讬讗讛 讘砖谞讬 讜讘讞诪讬砖讬 讜讘讗 注讝专讗 讜转拽谉 讘讛诐 拽专讬讗转 砖诇砖讛 讜讛讜住讬祝 注讜讚 拽专讬讗转 砖讘转 讘诪谞讞讛 讜诪转讜讱 讻讱 讗诪专讜 讘诪砖谞讛 讝讜 注诇 拽专讬讗讜转 讗诇讜 砖诇 砖谞讬 讜讞诪讬砖讬 讜砖讘转 讘诪谞讞讛 砖讬讛讬讜 拽讜专讬谉 讘讛诐 砖诇砖讛 讗讬谉 驻讜讞转讬谉 诪讛诐 砖讗讬谉 砖讜诐 拽专讬讗讛 讘驻讞讜转 诪砖诇砖讛 讻谞讙讚 砖诇砖讛 讬讞住讬诐 讛讬讚讜注讬诐 讘讗讜诪转谞讜 讜讛诐 讻讛谉 诇讜讬 讜讬砖专讗诇 讜讻谉 讗讬谉 诪讜住讬驻讬谉 注诇讬讛诐 讜讛讟注诐 诪驻谞讬 砖砖谞讬 讜讞诪讬砖讬 讛诐 讬诪讬 诪诇讗讻讛 讜谞诪爪讗 讘讛讗专讻转诐 讘讟讜诇 诪诇讗讻讛 诇注诐 讜砖讘转 讘诪谞讞讛 讛讜讗 住诪讜讱 诇注专讘 砖讻讘专 注诪讚讜 砖诐 专讜讘讜 砖诇 讬讜诐 讘拽讚讜砖讛 讘讬谉 转驻诇讛 讜转讜专讛 讜讚专砖讛 讜讬砖 讘讛讗专讻转诐 讟讜专讞 讙讚讜诇 讜讛讜讗 讛讟注诐 砖讗讬谉 诪驻讟讬专讬谉 讘讛谉 讘谞讘讬讗 讜讬砖 诪拽砖讬诐 讘讛 诪诪讛 砖讗诪专 讘砖谞讬 砖诇 砖讘转 讻"讚 讗' 讬讜诐 讟讜讘 砖讞诇 诇讛讬讜转 讘砖讘转 讛诪驻讟讬专 讘谞讘讬讗 讘诪谞讞讛 讗讬谞讜 诪讝讻讬专 砖诇 讬讜诐 讟讜讘 讜讻讜' 注讚 砖讟专讞讜 讘转讬专讜爪讛 讘讚讘专讬诐 砖讗讬谉 谞专讗讬谉 讜诪"诪 注讬拽专 讛讙讬专住讗 诇砖诐 讬讜诐 讛讻驻讜专讬诐 砖讞诇 诇讛讬讜转 讘砖讘转 讛诪驻讟讬专 讘谞讘讬讗 讘诪谞讞讛 讗讬谞讜 诪讝讻讬专 砖诇 砖讘转 讜讗注"驻 砖诪"诪 讗讬谉 讛诇讻讛 讻谉 砖讛专讬 讬讜诐 讛讜讗 砖谞转讞讬讬讘 讘讗专讘注 转驻诇讜转 诪"诪 诇诪讚转 砖讗讬谉 谞讘讬讗 讘砖讘转 讘诪谞讞讛:



讛驻讜转讞 讜讛讞讜转诐 讘砖讘转 诪讘专讱 诇驻谞讬讛 讜诇讗讞专讬讛 驻讬' 讘讙诪' 砖讛驻讜转讞 讜讛讜讗 讛讻讛谉 诪讘专讱 诇驻谞讬讛 讜讛诪住讬讬诐 诪讘专讱 诇讗讞专讬讛 砖讻诇 讛拽专讬讗讛 诪爪讜讛 讗讞转 讜讗讬谉 讘专讻讛 讗诇讗 讘专讗砖 讛诪爪讜讛 讜讘住讜驻讛 讜谞诪爪讗讜 讛讗诪爪注讬讬诐 谞驻讟专讬诐 讘讘专讻转 讛专讗砖讜谉 讜讛讗讞专讜谉 讗诇讗 砖谞专讗讛 诇讬 砖爪专讬讱 砖讛拽讜专讬谉 讛讗诪爪注讬讬诐 讬讛讬讜 砖诐 诪转讞诇讛 讜注讚 住讜祝 讻讚讬 砖讬砖诪注讜 讛讘专讻讜转 讜讬爪讗讜 讘砖诪讬注转诐 讜诪"诪 讗诐 专爪讜 诇注砖讜转 诪讻诇 拽专讬讗讛 讜拽专讬讗讛 诪爪讜讛 讗讞转 讜砖讬讘专讻讜 讻诇诐 讗讬谉 讻讗谉 诪砖讜诐 讘专讻讛 诇讘讟诇讛 讜讛讜讗 砖驻讬专砖讜 讘讙诪' 砖讗讞专 诪砖谞讛 讝讜 转拽谞讜 诇讘专讱 讻诇 讗讞讚 讘转讞讬诇转 拽专讬讗转讜 讜讘住讜驻讛 讘转讞讬诇转讛 讙讝专讛 诪砖讜诐 讛谞讻谞住讬谉 砖诪讗 讬讞砖讘讜 注诇讬讜 砖讛讜讗 专讗砖讜谉 讜讗诐 讬专讗讜 砖讗讬谞讜 诪讘专讱 诇驻谞讬讛 讬讗诪专讜 注诇讬讜 砖讗讬谉 讘专讻讛 讘转讜专讛 诇驻谞讬讛 讜讘住讜驻讛 诪砖讜诐 讛讬讜爪讗讬诐 砖诪讗 讬讞砖讘讜 注诇讬讜 砖讛讜讗 讗讞专讜谉 讜讗诐 讬专讗讜 砖讗讬谞讜 诪讘专讱 诇讗讞专讬' 讬讗诪专讜 砖讗讬谉 讘专讻讛 讘转讜专讛 诇讗讞专讬讛 讜讗注"驻 砖讘讙诪专讗 讗诪专讜 注诇 专讘 讞转诐 讜诇讗 讘专讬讱 讻讘专 驻讬专砖讜 讛讟注诐 讘讗转专讬讛 讚专讘 诪讬注诇 注讬讬诇讬 诪讬驻拽 诇讗 谞驻拽讬 讜讬"诪 诇砖讬讟讛 讝讜 讙讝讬专讛 诪砖讜诐 讛谞讻谞住讬诐 讘讬谉 专讗砖讜谉 诇砖谞讬 讜讬专讗讜 讗转 讛砖谞讬 砖讗讬谞讜 诪讘专讱 诇驻谞讬讛 讜讬讞砖讘讜 砖讗祝 讛专讗砖讜谉 诇讗 讘讬专讱 诇驻谞讬讛 讜讬讗诪专讜 讻讱 讚专讻讛 砖诇 转讜专讛 砖讗讬谉 讘专讻讛 诇驻谞讬讛 讜讻谉 讛讬讜爪讗讬谉 讘讬谉 砖谞讬 诇砖诇讬砖讬 讜讬专讗讜 讛砖谞讬 砖诇讗 讞转诐 讬讗诪专讜 砖讗祝 讛讗讞专讜谉 讗讬谞讜 讞讜转诐 讜讬讗诪专讜 讗讬谉 讘专讻讛 诇讗讞专讬讛 讜讬"诪 诪砖讜诐 讛谞讻谞住讬谉 砖讬讻谞住讜 讘讬谉 专讗砖讜谉 诇砖谞讬 诇砖诪讜注 拽专讬讗转 讛转讜专讛 讜谞诪爪讗转 砖诪讬注转诐 砖诇讗 讘讘专讻讛 诇驻谞讬讛 讜诪砖讜诐 讛讬讜爪讗讬谉 砖讬爪讗讜 拽讜讚诐 砖讬拽专讗 讛讗讞专讜谉 讜讗讬谉 砖讜诪注讬谉 讘专讻讛 诇讗讞专讬讛 讜注诇 住诪讱 驻讬专讜砖 讝讛 谞讛讙讜 讘爪专驻转 诇讘专讱 讘拽讜诇 讘讬谞讜谞讬 诇讛砖诪讬注 诇讻诇 讗转 讛讘专讻讜转:



讘专讗砖讬 讞讚砖讬诐 讜讘诪讜注讚 拽讜专讬谉 讗专讘注讛 砖诪转讜讱 砖谞讬转讜住祝 讘讜 拽专讘谉 诪讜住祝 谞讬转讜住祝 讘讜 拽讜专讗 讗讞讚 讜诪"诪 讗讬谉 诪讜住讬驻讬谉 注诇讬讛诐 砖讗注"驻 砖讗讬谞谉 讬诪讬 诪诇讗讻讛 讙诪讜专讛 讻讞讜诇 讙诪讜专 砖讛专讬 谞讗住专讛 讘专讗砖 讞讚砖 诪诇讗讻讛 诇谞砖讬诐 诪转讜专转 诪谞讛讙 讜讘诪讜注讚 讗祝 诇讗谞砖讬诐 讗诇讗 讗诐 讻谉 诪诇讗讻转 讛讗讘讚 诪"诪 讬诪讬 诪诇讗讻讛 讛诐 讜讬砖 讘讟讜诇 诪诇讗讻讛 讜讻谉 诪讟注诐 讝讛 讗讬谉 诪驻讟讬专讬谉 讘讛谉 讛驻讜转讞 讜讛讞讜转诐 讜讻讜' 讻诪讜 砖驻专砖谞讜讛讜 讜讛讞讝讬专讜 讘讻讗谉 砖诇讗 转讗诪专 讛讜讗讬诇 讜讗讬砖转谞讬 讗讬砖转谞讬 讝讛 讛讻诇诇 讻诇 讬讜诐 砖讬砖 讘讜 诪讜住祝 讜讻讜' 讜讛注谞讬谉 砖讻诇 砖谞讬转讜住祝 讘诪注诇讛 讬转讬专讛 注诇 讞讘讬专讜 谞讬转讜住祝 讘拽讜专讗 讗讞讚 讛讬诇讻讱 讻诇 讬讜诐 讞讜诇 讜讻诇 讬讜诐 砖诇讗 谞讬转讜住祝 讘讜 拽专讘谉 注诇 砖讗专 讛讬诪讬诐 拽讜专讬谉 砖诇砖讛 讻讙讜谉 拽专讬讗讛 砖讘讻诇 讬讜诐 讞讜诇 讜讞谞讜讻讛 讜驻讜专讬诐 讜转注谞讬讜转 讗驻讬诇讜 转注谞讬转 爪讘讜专 讗注"驻 砖讬砖 讘讜 诪讜住讬祝 砖诇 转驻诇讛 专讜爪讛 诇讜诪专 转驻诇转 谞注讬诇讛 讜讻谉 讻诇 讗诇讜 讗讬谉 诪驻讟讬专讬谉 讘讛谉 讞讜抓 诪转注谞讬讜转 专讗砖 讞讜讚砖 讜诪讜注讚 砖讬砖 讘讜 诪讜住祝 讜讗讬谉 讘讜 讬讜诐 讟讜讘 拽讜专讬谉 讗专讘注讛 讬"讟 砖谞讗住专 讘诪诇讗讻讛 讞讜抓 诪讗讜讻诇 谞驻砖 讞诪砖讛 讬讜诐 讛讻驻讜专讬诐 砖谞讗住专 讗祝 讘讗讜讻诇 谞驻砖 砖砖讛 砖讘转 砖谞转讜住祝 注诇 讬讜诐 讛讻驻讜专讬诐 砖讝讛 讝讚讜谞讜 讘讬讚讬 砖诪讬诐 讜讝讛 讘讬讚讬 讗讚诐 砖讘注讛 讗讬谉 驻讜讞转讬谉 诪讛诐 讘讻诇诐 讗讘诇 诪讜住讬驻讬谉 注诇讬讛诐 驻讬专砖 讘讬讜诐 讟讜讘 讜讘讬讜诐 讛讻驻讜专讬诐 讜砖讘转 讛讜讗讬诇 讜讗讬谞谉 讬诪讬 诪诇讗讻讛 讜讬"诪 砖讘讻诇诐 讗讬谉 诪讜住讬驻讬谉 讗诇讗 讘砖讘转 讜讗讬谉 讛讚讘专讬诐 谞专讗讬谉 讜诪驻讟讬专讬谉 讘谞讘讬讗 讘讻诇 讗诇讜 讛砖诇砖讛 讜诪讟注诐 讛谞讝讻专 专"诇 讗讞专 砖讗讬谉 讘讛诐 讘讟讜诇 诪诇讗讻讛 讛驻讜转讞 讜讛讞讜转诐 讞讝专 讜砖谞讛 讘讚讘专 讝讛 诪讟注诐 砖讛讝讻专谞讜:



讝讛讜 讘讬讗讜专 讛诪砖谞讛 讜讻讜诇讛 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讗讬谉 驻讜讞转讬谉 诪注砖专讛 驻住讜拽讬诐 讘讘讬转 讛讻谞住转 讜讗注"驻 砖讘讞砖讘讜谉 砖诇砖讛 驻住讜拽讬诐 诇拽讜专讗 讚讬 诇谞讜 讘转砖注讛 驻住讜拽讬诐 诇砖诇砖讛 拽讜专讬谉 讗讬谉 驻讜讞转讬谉 诪注砖专讛 讜驻住讜拽 讜讬讚讘专 注讜诇讛 诪谉 讛诪谞讬谉 讗注"驻 砖讗讬谉 诇诪讚讬谉 诪诪谞讜 砖讜诐 讞讚讜砖 讜讘转诇诪讜讚 讛诪注专讘 驻专砖讜 砖讗诐 谞讙诪专 讛注谞讬谉 讘驻讞讜转 诪注砖专讛 讻讙讜谉 驻专砖转 讜讬讘讗 注诪诇拽 砖讗讬谞讛 讗诇讗 转砖注讛 驻住讜拽讬诐 讜拽讜专讬谉 讗讜转讛 讘讬讜诐 讛驻讜专讬诐 讚讬讜 讘讻讱 讜讗讬谉 爪专讬讱 诇讛讜住讬祝 注诇讬讛 讜讛讜讗 砖讗诪专讜 砖诐 讘驻专拽 讘砖诇砖讛 驻专拽讬诐 专' 驻诇讬驻讗 讘专 驻专讜讟讗 讘注讗 拽讜诪讬 专' 讝注讬专讗 讛专讬 驻专砖转 注诪诇拽 讜讗诪专 诇讬讛 砖谞讬讗 讛讬讗 砖讛讬讗 住讚专讜 砖诇 讬讜诐 注砖专讛 驻住讜拽讬诐 讗诇讜 砖谞讬诐 拽讜专讬谉 砖诇砖讛 砖诇砖讛 讜讗讞讚 拽讜专讗 讗专讘注讛 讜讗讬谉 讘专讬专讛 讗讬讝讛 诪讛谉 专讗讜讬 诇拽专讜转 讛讗专讘注讛 讬讜转专 诪讞讘专讬讜 讗诐 专讗砖讜谉 专讜爪讛 诇拽专讗诐 讜讗讬谞讜 诪谞讬讞 驻住讜拽 讛专讘讬注讬 诇讗诪爪注讬 讛专砖讜转 讘讬讚讜 砖诪爪讬谞讜 讘拽爪转 讚讘专讬诐 诪注诇讛 讘专讗砖讜谉 讗诪专讜 讞讻诪讬诐 砖诇砖 拽讜驻讜转 砖诇 砖诇砖 砖诇砖 住讗讬谉 转讜专诪讬谉 讗转 讛诇砖讻讛 讜讛讬讛 讻转讜讘 注诇讬讛诐 讗' 讘' 讙' 诇讬讚注 讗讬讝讛 诪讛诐 谞转专诪讛 专讗砖讜谞讛 诇讛拽专讬讘 诪诪谞讛 拽专讘谉 专讗砖讜谉 砖诪爪讜讛 讘专讗砖讜谉 讜讛注谞讬谉 讛讜讗 砖讻砖讛讬讜 诪讘讬讗讬谉 砖拽诇讬讛谉 讛讬讜 诪谞讬讞讬谉 讗讜转谉 讘砖诇砖 拽讜驻讜转 讙讚讜诇讜转 砖讛讬讜 讘诪拽讚砖 讜讛讬讜 讗讞"讻 诪诪诇讗讬谉 诪讛诐 砖诇砖 拽讜驻讜转 讗诇讜 砖诇 砖诇砖 砖诇砖 住讗讬谉 讘驻住讞 讜讘注爪专转 讜讘讞讙 讜讛讬讜 专讜砖诪讬谉 讗讜转谉 讘讗讜转讬讜转 注诇 讛讚专讱 砖讛讝讻专谞讜 讜讗诐 讗诪爪注讬 拽讜专讗谉 讜讗讬谞讜 诪谞讬讞谉 诇讗讞专讜谉 讛专砖讜转 讘讬讚讜 砖诪爪讬谞讜 诪注诇讛 讘讗诪爪注讬 讚专砖讜 讞讻诪讬诐 讗诇 诪讜诇 驻谞讬 讛诪谞讜专讛 诪诇诪讚 砖讛讬讛 诪住讚讬专 驻谞讬讛诐 讻诇驻讬 谞专 诪注专讘讬 讜谞专 诪注专讘讬 讻诇驻讬 砖讻讬谞讛 诪讻讗谉 砖讗诪爪注讬 诪砖讜讘讞 讜讗诐 讛谞讬讞讜 砖谞讬 讗诇讜 讻讘讜讚 诇讗讞专讜谉 讬讬砖专 讻讞诐 讜拽讜专讗诐 讛讗讞专讜谉 砖讛专讬 诪注诇讬谉 讘拽讚砖 讜诇讗 诪讜专讬讚讬谉 讜讗讬 讗转讛 拽讜专讗 注诇讬讜 讛专讬 讝讛 诪砖讜讘讞 砖讛专讬 注诇 讻专讞谞讜 爪专讬讱 讛讜讗 诇拽专讗诐 讗诇讗 砖讗转讛 诪驻专砖讜 砖诪砖转讘讞 讛讜讗 讘讻讱 讜讝讻讜转 讛讜讗 诇讜:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 转谞讗 诪砖讗"讻 讘转讜专讛 驻讬' 砖讗讬谉 拽讜专讗 讻讜' 讜拽讜专讗讬谉 讘讗讜转谉 讞' 讻讜' 砖讛讜讗 转讞诇转 讛驻' 注讻"诇 驻讬' 砖讛讜讗 转讞诇转 讛驻' 砖讬讛讜砖注 讗诪专诐 讜诇诪"讚 谞诪讬 诪砖讛 讗诪专诐 谞砖转谞讜 砖讻转讘诐 讘讚诪注 诇砖讜谉 讛专讗"砖:


讘讚"讛 讻谞讙讚 转讜专讛 讻讜' 讜住专讬住 讗讞讚 讜讗讬转讗 讘讬专讜砖诇诪讬 讻讜' 砖讬讜砖讘 讜诪住专住 讛诇讻讜转 讻讜' 注讻"诇 讻爪"诇 诪转讜住' 驻"拽 讚住谞讛讚专讬谉:


驻专砖"讬 讘讚"讛 谞专 诪注专讘讬 讛讜讗 谞专 讗诪爪注讬 诇诪"讚 谞专讜转 讻讜' 讚诇诪"讚 诪讝专讞 讜诪注专讘 诪讜谞讞讬谉 诇讗 诪砖讜诐 讚讛讜讬 诪注专讘讬 讛砖谞讬 讻诇驻讬 诪讝专讞 讻讜' 注讻"诇 讻爪"诇 讜讻驻专砖"讬 驻' 讘诪讛 诪讚诇讬拽讬谉 注"砖:





诪讛专砖"讗 - 讞讬讚讜砖讬 讗讙讚讜转

讛谞讬 讬' 讻谞讙讚 诪讬 讻讜' 诪驻讜专砖 驻"讘 讚专"讛 讻诇 讛住讜讙讬讗:


讜拽专讗 专讗砖讜谉 讚' 讜砖讘讞讬讛 专讘 驻驻讗 讻讜'. 谞专讗讛 讚专讘 驻驻讗 讜讚讗讬 谞诪讬 诪讜讚讛 讚讻诇 讗' 诪讛砖诇砖讛 砖拽专讗 讚' 诪砖讜讘讞 讗诇讗 砖讗诪专 讻砖拽专讗 讛专讗砖讜谉 讚' 砖讘讞讬讛 诪讟注诐 讚讝专讬讝讬谉 诪拽讚讬诪讬谉 诇诪爪讜讛 讜讛专讬 讝讛 讛专讗砖讜谉 讝专讬讝 诇讛拽讚讬诐 注爪诪讜 诇拽专讜讗 讗专讘注:





专砖"砖

讙诪专讗 讘讛诇诇 讜讘诪讙讬诇讛 讻讜' 讜注砖专讛 诪转专讙诪讬谉. 注驻专砖"讬 讜诇讻讗讜专讛 讬驻诇讗 讗讟讜 诪砖讜诐 讚诇讗 谞转讞讘专 转专讙讜诐 注诇讬讛诐 讗讬谞谉 讬讻讜诇讬谉 诇讛转专讙诐 讜谞专讗讛 砖讚讘专讬讜 诪讬讜住讚讬诐 注诇 讛讗 讚讗诪专讬' 讘拽讚讜砖讬谉 (诪讟) 讬转专讙诐 诪讚注转讬' 讜讛转谞讬讗 讻讜' 讜驻专砖"讬 讜讗讜谞拽诇讜住 讻讜' 诇讗 诪讚注转讜 讻讜' 砖讛专讬 讘住讬谞讬 谞讬转谉 讻讜' 讜讬讜谞转谉 爪"诇 砖转专讙诐 注"驻 专讜讛"拽 讻讚诇注讬诇 讘专"诪 诪驻讬 讞讙讬 讝讜"诪. 讗诪谞诐 注讚讬讬谉 拽砖讛 诪讛讗 讚转谞谉 讘驻"拽 砖讛住驻专讬诐 谞讻转讘讬诐 讘讻诇 诇砖讜谉 讜讻谉 诪讛讗 讚拽讜专讬谉 诇诇讜注讝讜转 讘诇注讝 诇讻谉 谞专讗讛 讚讻讜讜谞转讜 讚讘爪讘讜专 讗讬谉 诪转专讙诪讬谉 讗诇讗 转专讙讜诐 讗讜谞拽诇讜住 讜讬讘"注 讜讻诪砖"讻 讛专讗"砖 讘住讬' 讜' 注"砖 讜讘讝讛 诪讜爪诇 讙"讻 诪转驻讬住转 讛转讜住' 注诇讬讜 讜诪诪讛 砖讛注讬专 讛讙专讬"驻:



砖诐 讚讗专"讬 讗"砖 讻讛"诪 讻讜诇谉 诪讘专讱 注诇讬讛谉 讻讜'. 注讟"讗 讜注诪砖"讻 讘住"讚 讘诪"专 谞砖讗 驻讬"讚 讗讜转 讟"讜 讘诪"拽:



砖诐 讙讝讬专讛 诪砖讜诐 讛谞讻谞住讬谉 讻讜'. 注驻专砖"讬 讜讻"驻 讛专诪讘"诐 讜诇讻讗讜专讛 讛谞诇"驻 讚讛讙讝讬专讛 讛讬转讛 讚讬诇诪讗 讬拽专讗讜 诇拽讛"转 讗' 诪讛"谞 讗讜 诪讛"讬 讜谞诪爪讗 砖讛专讗砖讜谉 讬拽专讗 讘转讜专讛 讘诇讗 讘专讻讛 诇驻谞讬讛 讜讛讘' 讘诇讗 讘专讻讛 诇讗讞专讬讛 注讬' 砖讜"注 讗讜"讞 专"住 拽"诪 讜讘诪"讗 住拽"讘 讜讻"讻 讛讟"讝 讘住讬' 转讻"讞 住拽"讛 讘住讜驻讜 讚讙诐 拽讜讚诐 讛转拽谞讛 讗诐 讘讗 讗讞讚 讗讞专 讘专讻转 讛专讗砖讜谉 讛讬' 爪专讬讱 诇讘专讱 转讞诇讛 讜讻谉 讛讟"讗 讘住讜祝 诪讻讬诇转讬谉 讘讚"讛 诇驻讬 砖讗"讗 讘专讻讛 讻讜' 讜讚诇讗 讻转"砖 讜讛讗 讚拽讗诪专 诇拽诪谉 (讻讘) 诇驻谞讬讛 诪"讟 讘专讬讱 讜诇讗 诪砖谞讬 讚专讘 讗转讗 讗讞专 讘专讻转 讛讗' 注讬' 转注谞讬转 (讻讞 讘) 转讚"讛 讗诪专:



专砖"讬 讚"讛 转讜专诪讬谉. 砖谞讛 讝讜 诇转讜讻讛. 诇讻讗讜专讛 讛"谞 诇讛讙讬讛 诇转讜讻诐 讗讘诇 讬讜转专 谞专讗讛 诇讛讙讬讛 讘转讞讬诇转讜 砖谞讜转谞讬诐 讜拽讗讬 注诇 讛诇砖讻讛 讜专讗讬' 诪讛讗 讚住讬讬诐 诇讻诇 讛砖谞讛 讜讗诇讜 讛拽讜驻讜转 转讜专诪讬谉 讙"驻 讘砖谞讛. 讜注讬' 住驻"讙 讚砖拽诇讬诐 讚诇驻讬' 讛专注"讘 讙诐 讘诇砖讻讛 诇讗 讛讬讜 谞讜转谞讬诐 讘驻注诐 专讗砖讜谉 诇讻讛"砖 讜注"砖 讘转讜讬"讟 驻讬' 讛专诪讘"诐:



转讚"讛 转谞讗. [诇讻讱 谞专讗讛 讻诪讜 砖驻专砖"讬 讻讜'. 讜诇注"讚 讬诇"驻 注"驻 诪讛 砖驻住拽 讛砖讜"注 讗讜"讞 住讬诪谉 专驻"讘 住"讘 讚诪讜转专 诇拽专讜转 注讜诇讬诐 讛专讘讛 讗注"驻 砖拽讜专讗 讝讛 诪讛 砖拽专讗 讝讛 讻讜'. 讜讻谉 讗谞讜 谞讜讛讙讬谉 讘砖"转 讻诪砖"讻 讛专诪"讗 砖诐 讜讘住讬诪谉 转专住"讟. 讗讘诇 讞' 驻住讜拽讬诐 讗诇讜 讬讞讬讚 拽讜专讗谉 讜诇讗 讬讞讝讜专 砖谞讬 诇拽专讜转诐 注讜讚 讛驻注诐 讜讻诪讜 砖讗谞讜 谞讜讛讙讬诐:



砖诐 讘讗"讚] (讘住讜驻讜). 谞"诇 诇讛讜住讬祝 转讬讘讛 讗讞转 讜讻爪"诇 讜诪讛 砖诪转讞讬诇讬谉 诪讜讬注诇 讻讜'. 讜专"诇 砖讘讬诪讬讛诐 谞讛讙讜 砖讛讗讞专讜谉 诪转讞讬诇 诪谉 讜讬注诇 讚诇讻讗讜专讛 诇讗 讛讬讛 爪专讬讱 讗诇讗 诇讛转讞讬诇 诪谉 讜讬诪转 讚诪砖诐 讛讜讗 讞' 驻住讜拽讬诐 诇讝讛 谞转谞讜 讟注诐 砖讛讜讗 转讞讬诇转 讛驻专砖讛 讜驻讬' 讛诪讛专砖"讗 诇讗 诪讞讜讜专:





讘谉 讬讛讜讬讚注

讗侄诇旨指讗 讛指讗 讚旨职转指谞执讬 专址讘 砖讈执讬诪执讬: 讗值讬谉 驻旨讜止讞植转执讬谉 诪值注植砖讉指专指讛 驻旨职住讜旨拽执讬诐 讘旨职讘值讬转 讛址讻旨职谞侄住侄转. 诪诇砖讜谉 讝讛 诪砖诪注 讚谞转讞讚砖讛 诇讜 砖讗诇讛 讝讜 诪讻讞 讛讟注诐 砖讗诪专 讘砖诇砖讛 讛注讜诇讬谉 讘砖谞讬 讜讞诪讬砖讬 讜诪谞讞讛, 讜爪专讬讱 诇讛讘讬谉 诪讛 砖讬讬讻讜转 讬砖 诇讝讛 讘讝讛?
讜谞专讗讛 诇讬 讘住"讚 讻讬 讘转讞诇讛 讛讬讛 讞讜砖讘 讛砖讜讗诇 讟注诐 诇注砖专讛 驻住讜拽讬诐 讻谞讙讚 讞诪砖讛 讞讜诪砖讬 转讜专讛 讜讞诪砖讛 住驻专讬 转讛诇讬诐 砖诪讻讜讜谞讬诐 讻谞讙讚谉 讻诪讜 砖讗诪专讜 专讘讜转讬谞讜 讝"诇 (诪讚专砖 转讛诇讬诐 砖讜讞专 讟讜讘) 诪砖讛 谞转谉 诇讬砖专讗诇 讞诪砖讛 讞讜诪砖讬 转讜专讛 讜讻谞讙讚谉 谞转谉 诇讛诐 讚讜讚 住驻专讬 转讛诇讬诐, 讗讱 注转讛 砖砖诪注 讟注诐 诇砖诇砖讛 讛注讜诇讬谉 讛讜讗 '讻旨职谞侄讙侄讚 转旨讜止专指讛 谞职讘执讬讗执讬诐 讜旨讻职转讜旨讘执讬诐' 讗诐 讻谉 注砖讬谞讜 诇转讜专讛 讜讻转讜讘讬诐 专诪讝 讘砖诇砖讛 讛注讜诇讬谉 讜转讜 讗讬谉 爪专讬讱 诇注砖讜转 诇讛诐 专诪讝 讘注砖专讛 驻住讜拽讬诐! 诇讻谉 砖讗诇 '讛指注植砖讉指专指讛 讻旨职谞侄讙侄讚 诪执讬?'



讗指诪址专 专指讘指讗: 专执讗砖讈讜止谉 砖讈侄拽旨指专指讗 讗址专职讘旨指注指讛 诪职砖讈只讘旨指讞. 砖讈值谞执讬 砖讈侄拽旨指专指讗 讗址专职讘旨指注指讛 诪职砖讈只讘旨指讞. 砖讈职诇执讬砖讈执讬 砖讈侄拽旨指专指讗 讗址专职讘旨指注指讛 诪职砖讈只讘旨指讞. 拽砖讛 讛讜讛 诇讬讛 诇诪讬诪专 讘拽讬爪讜专 讻诇 讗讞讚 诪砖诇砖讛 砖拽专讗 讗专讘注讛 讛专讬 讝讛 诪砖讜讘讞?
讜谞专讗讛 诇讬 讘住"讚 讗讬 讛讜讛 转谞讬 讛讻讬 讛讜讛 讗诪讬谞讗 讗讬谉 讞讬诇讜拽 讘讬谞讬讛诐 讘诪注诇讜转 讛砖讘讞 诇讻讱 驻专讟 讗讜转诐 讘讝讛 讗转 讝讛 诇讜诪专 砖讛诐 注讜诇讬诐 讝讛 注诇 讙讘讬 讝讛 讘砖讘讞 讻讬 砖讘讞谉 讛讜讗 讘砖转讬诐, 讛讗讞讚 砖拽专讗 讗专讘注讛 讜讛砖谞讬 砖讛讬讛 讝专讬讝 诇拽专讜转 拽讜讚诐 讞讘讬专讜 讜讻诪讜 砖讻转讘 诪讛专砖"讗 讝"诇 讘诪讛 砖讗诪专 '讜职砖讈址讘旨职讞值讬讛旨 专址讘 驻旨指驻旨指讗' 讜诇驻讬 讝讛 讛专讗砖讜谉 砖拽专讗 讗专讘注讛 讛讜讗 诪砖讜讘讞 讬讜转专 诪谉 讛砖谞讬 讜讛砖诇讬砖讬 讗砖专 讙诐 讛诐 拽专讜 讗专讘注讛 讜讛砖谞讬 砖拽专讗 讗专讘注讛 讛讜讗 诪砖讜讘讞 讬讜转专 诪讛砖诇讬砖讬 砖拽专讗 讗专讘注讛 诪驻谞讬 砖拽讚诐 诇砖诇讬砖讬, 讜诇讻谉 谞拽讟讬谞讛讜 讘转诇转 讘讘讬 讘讝讛 讗转 讝讛 诇诇诪讚讬谞讜 砖讛诐 讝讛 注诇 讙讘讬 讝讛 讘诪注诇讛.
讜注讜讚 谞专讗讛 诇讬 讘住"讚 讛讗 讚讞讬诇拽诐 诇转诇转 讘讘讬 讜诇讗 讻诇诇诐 讘讬讞讚, 讻讬 讘讗诪转 注砖专讛 驻住讜拽讬诐 诇砖诇砖讛 注讜诇讬谉 讛诐 讞讬讜讘 诪驻谞讬 砖讬砖 讘注砖专讛 讟注诐 讻讚讗诪专 讘转诇诪讜讚讗 讗讱 讗诐 专爪讜 讗诇讜 讛砖诇砖讛 诇拽专讜转 讬讜转专 诪注砖专讛 驻住讜拽讬诐 讛专砖讜转 讘讬讚诐 讜讘讚讗讬 诪爪讜讛 注讘讚讬 讗讱 讗讬谞诐 讚讜诪讬谉 讗诇讜 讛驻住讜拽讬诐 讛讬转专讬诐 讘诪注诇讛 诇讗讜转诐 讛注砖专讛 驻住讜拽讬诐 砖讛诐 讞讬讜讘 砖讬砖 讘讛诐 诪诪砖. 讜讛砖转讗 讛讻讬 拽讗诪专 专讘讗, 专讗砖讜谉 砖拽专讗 讗专讘注讛 讘砖讘讬诇 砖拽专讗 讗专讘注讛 驻住讜拽讬诐 砖讛诐 讞讬讜讘 讜讗诐 讗讞专 砖拽专讗 讛专讗砖讜谉 讗专讘注讛 讘讗 讛砖谞讬 讜拽专讗 讗专讘注讛 讛讜讛 讗诪讬谞讗 讗讬谉 讝讛 诪砖讜讘讞 诪驻谞讬 砖讞讟祝 驻住讜拽 讗讞专 诪讛砖诇讬砖讬 砖讬讘讗 讗讞专讬讜 讻讬 诇讗 谞砖讗专 诇砖诇讬砖讬 诪谉 驻住讜拽讬诐 砖诇 讛讞讬讜讘 讗诇讗 专拽 砖谞讬 驻住讜拽讬诐 讜爪专讬讱 讛讜讗 诇讛砖诇讬诐 诇拽专讜转 驻住讜拽 讗讞讚 注砖专 砖讛讜讗 诪诇讘讚 讛讞讬讜讘 讜诇讛讻讬 拽讗 诪砖诪注 诇谉 讙诐 讝讛 诪砖讜讘讞 讘拽专讬讗转 讛讗专讘注讛 讗祝 注诇 驻讬 砖讞讟祝 驻住讜拽 讗讞专 诪驻住讜拽讬 讛讞讬讜讘 诪谉 讛砖诇讬砖讬 讜讗诐 讗讞专 砖拽专讗 讛砖谞讬 讗专讘注讛 讘讗 讛砖诇讬砖讬 讜拽专讗 讗专讘注讛 讛讜讛 讗诪讬谞讗 讗讬谉 诇讝讛 砖讘讞 讘拽专讬讗转 讛讗专讘注讛 诪驻谞讬 砖驻住讜拽 讛砖诇讬砖讬 讜驻住讜拽 讛专讘讬注讬 拽专讗诐 诪驻住讜拽讬诐 砖讛诐 讛讬转专讬诐 注诇 讛注砖专讛 砖诇 讛讞讬讜讘 讜诇讛讻讬 拽讗 诪砖诪注 诇谉 讙诐 讝讛 讛砖诇讬砖讬 砖拽专讗 讗专讘注讛 讛专讬 讝讛 诪砖讜讘讞 讘砖讘讞 讛诪讙讬注 诪拽专讬转 讗专讘注.





驻谞讬 讬讛讜砖注

讘讙诪专讗 讗诪专 专讘讗 专讗砖讜谉 砖拽专讗 讚' 诪砖讜讘讞 讜讻讜'  讗祝 注"讙 讚讻诇 讞讚 诪讬谞讬讬讛讜 砖拽专讗 讚' 诪砖讜讘讞 讗"讻 诇讬讻讗 专讘讜转讗 讘讛讱 诪讬诇转讗 讚驻砖讬讟讗 讚诪讬 砖拽专讗 讬讜转专 讘转讜专讛 诪砖讜讘讞 讗诇讗 讚讗驻"讛 讛讜爪专讱 专讘讗 诇讗砖诪注讬谞谉 讚诇讗 谞讬诪讗 讚转讞讬诇转 讛讚讬谉 讻讱 讛讜讗 砖讬拽专讗 讚讜拽讗 讛专讗砖讜谉 讚' 讚讛讗讬 讟注诪讗 讚诪爪讜讛 讘专讗砖讜谉 注讚讬祝 讟驻讬 诪讛谞讱 讟注诪讬 讚讗诪爪注讬 诪砖讜讘讞 讜诪注诇讬谉 讘拽讚砖 讗讜 讗讬驻讻讗. 讜注讜讚 诪爪讚 讛住讘专讗 谞诪讬 讛讬讛 专讗讜讬 诇讜诪专 砖转讬拽谞讜 讞讻诪讬诐 讗讬讝讛 诪讛谉 讬拽专讗 讚' 讻讬 讛讬讻讬 讚诇讗 诇讬转讜 诇讗讬谞爪讜讬讬 讜拽诪"诇 专讘讗 砖诇讗 转讬拽谞讜 讞讻诪讬诐 讘讚讘专 讝讛 讻诇讜诐 讻讬讜谉 讚砖诇砖转谉 砖拽讜诇讬诐 讛诐 讚讘讻诇 讗' 讗讬讻讗 爪讚 诇诪注诇讬讜转讗 讜诇讗 砖讬讬讱 谞诪讬 讞砖砖讗 讚讗转讜 诇讗讬谞爪讜讬讬 讚诪住转诪讗 讬拽专讗 讛专讗砖讜谉 讚' 讜讗诐 诇讗 讬拽专讗 讗讬讛讜 讛讜讗 讚讗驻住讚讬讛 讗谞驻砖讬讛 讜讻谉 讘砖谞讬 讻谉 谞"诇. 讜讘讝讛 谞转讬讬砖讘 讙"讻 诪"砖 讘讟讜专 讜讘砖"注 讚讗讬讝讛 诪讛谉 拽讜专讗 讚' 诪砖讜讘讞 讗注"讙 讚诇讻讗讜专讛 诪砖诪注 讘诇砖讜谉 讛讙诪专讗 讜专"驻 讚讘转专讗讛 讛讜讗 砖讘讞讬' 诇专讗砖讜谉 砖拽专讗 讚' 讜讗"讻 诪砖诪注 诇讻讗讜专讛 讚讚讬谞讗 讛讻讬 讚讗诇"讻 诪讗讬 诪讜住讬祝 专"驻 讗讚专讘讗 讜诇诪讗讬 讚驻专讬砖讬转 讗"砖 讚注讬拽专 诪讬诇转讗 讚专讘讗 诇讗 讗讬讬专讬 讗诇讗 砖诇讗 转讬拽谞讜 讞讻诪讬诐 讘讻讱 讻诇讜诐 讻讬讜谉 讚诇讻诇 讗' 讗讬讻讗 爪讚 诇诪注诇讬讜转讗 讗驻"讛 砖驻讬专 拽讗诪专 专"驻 诇诪讬 砖拽专讗 专讗砖讜谉 讗专讘注 砖讛讬讛 讝专讬讝 讜谞砖讻专 讚讛讗 讘讚讬讚讬讛 转诇讬讗 诪讬诇转讗:


讗诇讗 讚讗讻转讬 讬砖 诇讬 拽爪转 注讬讜谉 讘讝讛 讚诇讻讗讜专讛 谞专讗讛 讚讻讜诇讛 住讜讙讬讗 讚砖诪注转讬谉 讘讝讛 讛讬讬谞讜 讘讬诪讬讛诐 讚讜拽讗 砖讛讬讛 讻诇 讗讞讚 拽讜专讗 诇注爪诪讜 诪砖讗"讻 讛砖转讗 砖讛砖"抓 拽讜专讗 讗"讻 诪住转讘专 砖讬拽专讗 诇讛专讗砖讜谉 讚' 讻讬讜谉 讚诪注讬拽专讗 谞诪讬 讘讚讬讚讬讛 讛讜讬 转诇讬讗 诪讬诇转讗 讜注讜讚 讚诪住转诪讗 讛专讗砖讜谉 讻讛谉 讜讗"讻 讛讗 讚专砖讬谞谉 讜拽讚砖转讜 诇讻诇 讚讘专 砖讘拽讚讜砖讛 诇讘专讱 专讗砖讜谉 讜诇讬讟讜诇 诪谞讛 讬驻讛 专讗砖讜谉 讜讻讬 讬砖 诇讱 诪谞讛 讬驻讛 讙讚讜诇讛 诪讝讜 砖讬拽专讗 讚' 讻讬讜谉 砖讬砖 砖讘讞 讘专讬讘讜讬 讛拽专讬讗讛. 讜专讗讬转讬 注讜讚 砖讘注诇 诪讙"讗 讻转讘 讘专讬砖 住讬诪谉 拽诇"讝 讘砖诐 专砖"诇 讘讛讙讛"讛 讚注讻砖讬讜 砖讛讞讝谉 拽讜专讗 诇讗 讬拽专讗 诇讛讗诪爪注讬 讚' 讻讚讬 砖诇讗 诇讘讬讬砖 讗讞专讜谉 讜讘讛砖拽驻讛 专讗砖讜谞讛 讛讬讛 谞"诇 诪讚讻转讘 讛讱 诪讬诇转讗 讘讗诪爪注讬 讟驻讬 诪讘专讗砖讜谉 讛讬讬谞讜 诪讟注诪讗 讚驻专讬砖讬转 讻讬讜谉 讚诇讻转讞讬诇讛 讬砖 诇讛拽专讜转 诇专讗砖讜谉 讚' 讚诪住转诪讗 讛讜讗 讻讛谉 讗诇讗 讚注讬拽专 讚讬谞讜 砖讻讘专 拽专讗 诇专讗砖讜谉 讙' 讜谞砖讗专讜 注讜讚 讝' 驻住讜拽讬诐 讘讛讗 拽讗诪专 砖讛讗讞专讜谉 讬拽专讗 讚' 讗诇讗 讚讗讻转讬 诇讗 讬讚注谞讗 诪谞讗 诇讬讛 讛讱 诪讬诇转讗 讚诪注诇讬谉 讘拽讚砖 注讚讬祝 讟驻讬 诪讛讗 讚讗诪爪注讬 诪砖讜讘讞 讚诪砖诪注 讘砖诪注转讬谉 讚砖拽讜诇讬诐 讛诐 讜讬砖 诇讬讬砖讘 讜注讬讬谉 注讜讚 讘住诪讜讱:


砖诐 讜讘讬讜诐 讛砖讘转 转专讬 讜讘专讗砖讬 讞讚砖讬讻诐 讞诪砖讛 讛讬讻讬 诇讬注讘讚 诇讬拽专讬 转专讬 诪讛讗 讜讞讚 诪讛谞讱 讜讻讜'  谞专讗讛 讛讗 讚谞拽讬讟 讘讻讛"讙 讜诇讗 谞拽讬讟 转专讬 诪讛讗 讜转专讬 诪讛谞讱 讚讗讻转讬 驻砖讜 诇讛讜 诪讜讘专讗砖讬 讞讚砖讬讻诐 转诇转讗 讗诇讗 讚讗驻"讛 讻讬讜谉 讚诇讬讻讗 讘讬谉 讛讻诇 讗诇讗 讝' 驻住讜拽讬诐 讘讬谉 讛谞讱 转专讬 讙讘专讬 砖讛诐 讛砖诇讬砖讬 讜讛专讘讬注讬 讜讛讚讬谉 讛讜讗 砖讬拽专讗 讛专讘讬注讬 讚' 讚诪注诇讬谉 讘拽讚砖 讻讚讗讬转讗 诇注讬诇 诪砖讗"讻 讘砖诇讬砖讬 诇讬讻讗 爪讚 诇诪注诇讬讜转讗 讻讬讜谉 砖讗讬谞讜 讗诪爪注讬 讻谞"诇 讜拽"诇:





驻转讞 注讬谞讬诐

讗讘讬讬 讗诪专 讜讛讜讗 注讘专 诇驻谞讬讛诐. 拽砖讛 诇讗诪讜专讗讬 讗讞专讬谞讬 讚讻讬讜谉 讚讗讬讻讗 拽专讗 讘转讜专讛 讗诪讗讬 诪讬讬转讜 诪讚讘专讬 拽讘诇讛 讛讗 诪讚"转 注讚讬祝 诇拽讜讟讬 专讘讬谞讜 讘爪诇讗诇 讻"讬 讜注诪"砖 讛专诪"注 讘讗诇驻住讬 讝讜讟讗 讛讘讗转讬讜 讘住' 讛拽讟谉 诪讞讘"专 讗"讞 住讬' 转诇"讘 注"砖 讜讚讜拽:


讛讗诇 讛专讘 讗转 专讬讘谞讜 讜讻讜'. 讛谞讻讜谉 砖诇讗 诇讜诪专 转讬讘转 讛讗诇 讻讬 讻讘专 讗诪专 讗诇讛讬谞讜 诪诇讱 讛注讜诇诐. 讜讻讘专 讗谞讬 讘注谞讬讬 注诪讚转讬 注诇 讝讛 讜注诇 讚讘专讬 讛讗讞专讜谞讬诐 讘住"讚 讘住驻专讬 讛拽讟谉 讘专讻讬 讬讜住祝 住讬' 转专爪"讘 讜讘拽讜谞讟专讬住 砖讬讜专讬 讘专讻讛 砖诐 讜住讬' 拽驻"讟 讘住"讚 注"砖:

砖注专讬 转讜专转 讘讘诇

(讻讗 住注"讘) 讜砖讘讞讬讛 专讘 驻驻讗.鈥斪懽∽撟曌� 专讘 注诪专诐 讙讗讜谉 (住讚专 砖讞专讬转 诇砖讘转) 讛注转讬拽: "专讘 驻驻讗 讗讬拽诇注 诇讘讬 讻谞讬砖转讗 讚讗讘讬 讙讜讘专 拽诐 拽专讗 专讗砖讜谉 讗专讘注讛 讜砖讘讞讬讛 讗讘讬 讙讜讘专 诇专讘 驻驻讗". 讗讜诇讬 讛讬转讛 讙讬专住转讜 讻讗谉 "讜砖讘讞讬讛 诇专讘 驻驻讗".

